### **adásvételi KERETSzerződés**

amely létrejött egyrészről a

**MÁV-START Vasúti Személyszállító Zrt.**

(rövidített cégnév: MÁV-START Zrt.)

* Székhelye: 1087 Budapest, Könyves Kálmán körút 54-60.
* Levelezési címe: 1087 Budapest, Könyves Kálmán körút 54-60.
* Számlavezető pénzintézete: Raiffeisen Bank Zrt.
* Számlaszáma: 12001008-01044118-00300006
* IBAN száma: HU89 1200 1008 0104 4118 0030 0006
* SWIFT kód: UBRTHUHB
* Adóigazgatási száma: 13834492-2-44
* Statisztikai jelzőszám: 13834492-4910-114-01
* Cégbíróság és cégjegyzékszám: Fővárosi Törvényszék Cégbírósága, Cg. 01-10-045551
* Aláírási joggal felruházott képviselő: …………………………….

mint vevő (a továbbiakban: **Megrendelő)**

**és a**

**……………………………………………………………………………**

(rövidített cégnév: ……………………………)

* Székhelye:
* Levelezési címe:
* Számlavezető pénzintézete:
* Számlaszáma:
* IBAN száma:
* SWIFT kód:
* Adóigazgatási száma:
* Statisztikai jelzőszám:
* Cégbíróság és cégjegyzékszám:
* Aláírási joggal felruházott képviselő:

mint eladó (a továbbiakban: **Szállító**), együttes említésük esetén szerződő felek (a továbbiakban: **Felek**) között, az alulírott helyen és időben az alábbi feltételekkel:

**Preambulum**

Megrendelő **„IC+ 70 sorozatgyártás projekt – Utastéri átjáró ajtók beszerzése többcélú teres kocsihoz”** tárgyban a közbeszerzésekről szóló 2015. évi CXLIII. törvény (a továbbiakban: Kbt.) XV. fejezete szerinti **tárgyalásos eljárást** folytatott le. Az eljárás nyertese a Szállító lett, így Felek az alábbi Adásvételi keretszerződést (a továbbiakban: Szerződés) kötik.

**1. A Szerződés tárgya, keretmennyisége, ellenértéke**

1.1. Megrendelő megrendeli, Szállító elvállalja a sorozatgyártásban készülő, a TSI követelményrendszerét kielégítő IC+ típusú vasúti személykocsik [a továbbiakban: IC+ személykocsi(k)] gyártásához a jelen Szerződés 1. számú mellékletében rögzített termékeket tartalmazó készleteknek (a továbbiakban együttesen: Készlet vagy Készletek) a jelen Szerződés és mellékletei szerinti dokumentumokkal, a 2. számú mellékletben meghatározott teljesítési hely(ek)re történő szállítását és átadását a jelen Szerződésben foglaltak szerint, a Megrendelő eseti megrendeléseinek (a továbbiakban: Lehívás) megfelelően.

A Megrendelő megrendeli továbbá a Szállítótól – az 1. és 3. számú mellékletben meghatározottak szerint az első IC+ személykocsin 2 (kettő) darab Készlet Megrendelő általi beépítésén való részvételt és közreműködést, valamint ezen Készletek beépítés utáni üzembe helyezését (a továbbiakban együtt: Üzembe helyezésen való részvétel), a Készletek beépítéséhez és a beépítés megtervezéséhez, üzembe helyezéséhez, üzemeltetéséhez, karbantartásához szükséges dokumentáció és szoftverek (továbbiakban együtt: Dokumentáció) szállítását, valamint a Megrendelő munkavállalóinak oktatását (a továbbiakban: Oktatás), a jelen Szerződésben foglaltak szerint.

A Szállító köteles gondoskodni arról, hogy (a Készletek/Készletekbe tartozó termékek gyártója) a Szerződés teljes időbeli hatálya alatt rendelkezzen ISO 9001 szabvány szerinti „Tervezés és Fejlesztés, Gyártás ipari és vasúti termékekre” alkalmazási területre vonatkozó vagy azzal egyenértékű, érvényes minőségirányítási rendszert igazoló tanúsítvánnyal/rendszerrel/intézkedéssel (a továbbiakban: Tanúsítvány) és azt folyamatosan fenntartsa, illetőleg szükség esetén – kellő időben – megújítsa. A Szállító köteles gondoskodni arról, hogy a Tanúsítvány megújítását (a Készletek/Készletekbe tartozó termékek gyártója) olyan időben kezdeményezze, amely lehetővé teszi a Tanúsítvány Szerződés teljes időbeli hatálya alatti, folyamatos fenntartását. Amennyiben a Tanúsítvány megújítása válik szükségessé, úgy a Szállító köteles a megújítás kezdeményezését, valamint a megújítást követően a Tanúsítványt a Megrendelő részére átadni. A jelen pont szerinti kötelezettségek nem teljesítése a Megrendelő rendkívüli felmondási jogának gyakorlását vonja maga után.

 A Szállító köteles gondoskodni, hogy az általa szállított Készletekbe beépítendő éghető anyagok és alkatrészek rendelkezzenek az EN 45545-2 szabvány HL2 veszélyességi szintre vonatkozó szakaszaiban megadott előírásoknak való megfelelőséget igazoló tanúsítványokkal és vizsgálati jegyzőkönyvekkel (a továbbiakban Tűzvédelmi követelmények), azzal, hogy a szállított Készletekbe tartozó termékeknek a Szerződés teljes időbeli hatálya alatt meg kell felelnie a fent hivatkozott előírásoknak.

1.2. A Szerződés keretmennyisége: **70 db** (azaz hetven darab) **Készlet**.

Felek rögzítik, hogy a jelen Szerződés tárgyát képező Készletbe tartozó termékek után a környezetvédelmi termékdíjról szóló 2011. évi LXXXV. törvény szerinti környezetvédelmi termékdíj megfizetésére a jelen Szerződés mindkét Fél általi aláírásának időpontjában a …………[[1]](#footnote-2) köteles, a 2011. évi LXXXV. törvényben foglaltak szerint. Szállítónak a jelen Szerződés megkötését megelőző eljárásban a környezetvédelmi termékdíj vonatkozásában tett nyilatkozata a jelen Szerződés 4. számú mellékletét képezi. Felek rögzítik, hogy Szállító teljes körű felelősséggel – ideértve különösen a kártérítési felelősséget – tartozik a jelen Szerződés 4. számú melléklete szerinti nyilatkozatban rögzített adatok – különös tekintettel a Készletbe tartozó termékek környezetvédelmi termékdíj fizetésének alapját szolgáló termékjellemzők (pl. tömeg) – helytállóságáért.

Felek megállapodnak, hogy amennyiben a jelen Szerződés tárgyát képező Készletbe tartozó termékek bármelyike után a Szállító által fizetendő és a Megrendelőre a Szállító számlájában áthárított környezetvédelmi termékdíj mértéke módosul – akár nő, akár csökken, akár bevezetésre kerül, akár megszűnik utána a termékdíj-fizetési kötelezettség (ideértve azon esetet is, ha a továbbiakban már nem a Szállítót terheli e fizetési kötelezettség és/vagy annak Megrendelőre történő áthárítására a továbbiakban már nem jogosult) –, akkor Szállító a módosított mértékű termékdíjat jogosult a vonatkozó változás hatálybalépésének időpontjától kezdődően érvényesíteni Megrendelővel szemben az érintett, a Készletek egységáraiban, mely változás nem minősül a jelen Szerződés módosításának. Az esetleges változás(ok)ról a Szállító köteles a Megrendelőt haladéktalanul, de legkésőbb a változás hatálybalépésének napjáig írásban értesíteni, mely kötelezettség elmulasztásáért Szállító teljes felelősséggel tartozik. A Szállító az értesítése mellékleteként köteles az 4. számú melléklet szerinti nyilatkozatot aktualizált tartalommal megküldeni a Megrendelő részére, melyet Felek a jelen Szerződéshez folytatólagos alszámozás (4/1. sz. melléklet, 4/2. sz. melléklet stb.) csatolnak.

Szállító a jelen Szerződésben kifejezetten rögzített eseteken kívül egyebekben nem jogosult a jelen Szerződés feltételeinek – így különösen az egységáraknak – a módosítását vagy bármely ellenérték Megrendelővel szembeni felszámításának lehetőségét kérni bármely devizaárfolyam változására, finanszírozási kockázat megváltozására vagy bármely makrogazdasági hatásra hivatkozással vagy ha valamely adókulcs nő vagy csökken, új vám kerül bevezetésre, egy adófajta megszűnik, vagy bármilyen változás történik bármely adófajta értelmezésében vagy alkalmazásában a jelen Szerződés hatálya alatt, amelyet a Szállítóra, alvállalkozójára vagy alkalmazottaira kivetettek vagy kivethetnek, különösen a jelen Szerződés teljesítésével kapcsolatosan.

1.3. A Megrendelő a keretmennyiség lehívására kötelezettséget vállal, azzal, hogy a keretmennyiséget – a jelen Szerződés időbeli hatálya alatt – a döntésének megfelelő részletekben és ütemezés szerint hívhatja le. A Lehívások tervezett ütemezését a jelen Szerződés 1. számú melléklete tartalmazza, azzal, hogy ezen mellékletben foglaltak kizárólag tájékoztató jellegűek, attól a Lehívások tényleges időpontja eltérhet.

1.4. Megrendelő a jelen Szerződésben foglaltak alapján Lehívásokkal jogosult a Szállítótól szállítást megrendelni. A Lehívásokban Megrendelő köteles megjelölni a szállítandó Készletek mennyiségét és a teljesítéshez szükséges egyéb lényeges feltételeket. Megrendelő egy Lehívásban jogosult egyszerre akár több Készlet szállítását megrendelni. A Lehívásokat Megrendelő írásban, levélben vagy e-mailben (kézbesítési igazolással vagy faxon megerősítve) köteles megküldeni Szállító jelen Szerződés 10.2. számú pontjában megjelölt kapcsolattartója részére. A Lehívás kézhezvételét a Szállító köteles írásban, annak kézhezvételét követő 1 (egy) munkanapon belül visszaigazolni, a szállítási határidő számításának kezdő napja ezen visszaigazolás hiányában is a Lehívás Szállító általi kézhezvételének napja.

1.5. A Szerződés alapján lehívható Készletek nettó egységárait a jelen Szerződés 1. számú melléklete tartalmazza. Felek rögzítik, hogy a jelen Szerződés 1. számú melléklete szerinti nettó egységárak magukban foglalják a Szállító jelen Szerződés szerinti feladatai szerződésszerű teljesítésének összes költségét, így különösen a minőségi átvétel költségét, szállítási, rakodási és csomagolási költségeket, a jótállási és szavatossági kötelezettségek költségeit, valamint a Szállító által leszállítandó Dokumentáció valamennyi költségét és a jelen Szerződés 10.24. pontja szerinti felhasználási jog ellenértékét; erre tekintettel Szállító Megrendelővel szemben semmiféle többlet-térítési vagy költségtérítési igénnyel semmilyen jogcímen nem élhet.

Felek megállapodnak, hogy amennyiben a Szállító az Üzembe helyezésen való részvételhez és az Oktatáshoz (a továbbiakban együtt: Szolgáltatás vagy Szolgáltatások) kapcsolódó – jelen Szerződésben és annak 1. és 3. számú mellékletébenmeghatározott – kötelezettségeit szerződésszerűen teljesíti, úgy

* az Üzembe helyezéseken való részvételért:nettó …,- EUR (azaz ……………… euró)[[2]](#footnote-3);
* az Oktatásért:nettó ……,- EUR (azaz …..…euró)[[3]](#footnote-4)

összegű díj illeti meg.

Felek rögzítik, hogy a jelen pontban rögzített díjak magukba foglalják a Szolgáltatások Szállító általi szerződésszerű teljesítésének összes – közvetlen és közvetett – költségét, ideértve az Üzembe helyezéseken való részvétel érdekében, annak során felmerült költségeket, az oktatási segédanyagok, az Oktatás lefolytatása során esetlegesen igénybevett tolmács költségeit, utazási- és szállás költséget; erre való tekintettel Szállító Megrendelővel szemben az Üzembe helyezéseken való részvétel és az Oktatás vonatkozásban semmiféle többlet-térítési vagy költségtérítési igénnyel, semmilyen jogcímen nem élhet.

1.6. Felek az 1.2. pont szerinti keretmennyiségre és az 1.5. pontban megjelölt nettó egységárakra, díjakra tekintettel rögzítik, hogy a jelen Szerződés összértéke nettó……….- EUR (azaz ………….. euró[[4]](#footnote-5)) (a továbbiakban: Szerződéses Összérték).

Az általános forgalmi adót a mindenkor hatályos ÁFA törvény rendelkezései alapján kell meghatározni és megfizetni.

**2. A teljesítés határideje, a Szerződés időbeli hatálya**

2.1. A Lehívás teljesítésének határideje/határidői a jelen Szerződés 1. számú mellékletében meghatározott szállítási (utánpótlási) határidő(k), azzal, hogy a szállítási véghatáridő nem lehet hosszabb, mint a Lehívás Szállító általi kézhezvételétől számított 90 (kilencven) naptári nap. Szállító – Megrendelő előzetes írásos hozzájárulása esetén – előteljesítésre jogosult. A Megrendelő a Szállító által felajánlott, adott Lehívást érintő részteljesítést nem köteles elfogadni.

2.2. Az Üzembe helyezéseken való részvétel időpontjáról a Megrendelő legalább 5 (öt) munkanappal korábban köteles a Szállító kapcsolattartóját írásban értesíteni. Az értesítés megküldésére és annak visszaigazolására a jelen Szerződés 1.4. pontjában, a Lehívás vonatkozásában rögzített rendelkezéseket kell értelemszerűen alkalmazni.

2.3. A Szállító a Dokumentáció részeként átadott szoftverek használatáról elméleti és gyakorlati oktatást köteles tartani legkésőbb az első Készlet leszállításáig 8 fő részére 8 órás időtartamban, valamint a Készlet üzembe helyezéséről, beállításáról 4 fő részére gyakorlati oktatást köteles tartani, amelyre sor kerülhet az üzembe helyezés (ld. Műszaki leírás 5.1. pontja) keretében is, szintén 8 órás időtartamban. Szállító a Megrendelő munkavállalóinak oktatását a teljesítés – 3. pont szerint megjelölt – helyén a Megrendelő által biztosított oktatási helyiségben, illetve az oktatás gyakorlati részét a beüzemelt Készletbe tartozó termékeknél, annak segítségével köteles megtartani.

2.4. A Szállító a Dokumentációt a jelen Szerződés hatályba lépését követő lehető legrövidebb időn belül, de legkésőbb a jelen Szerződés 1. mellékletét képező Műszaki Leírásban meghatározott időben és nyelven kötelesköteles átadni.

A Szállító kötelezettséget vállal arra, hogy az Üzembe helyezésen való részvétel és/vagy az Oktatás során tapasztaltak kapcsán a Dokumentációt szükség szerint módosítja, és a Dokumentáció végleges változatát legkésőbb az üzembe helyezési és együttműködési vizsgálati jegyzőkönyv Felek által történő aláírásától számított 1 (egy) héten belül dokumentáltan átadja a Megrendelő részére jóváhagyásra. A Megrendelő a végleges Dokumentációt írásban köteles jóváhagyni, vagy amennyiben a Dokumentáció vonatkozásában módosítási igénye merül fel, akkor azt írásban köteles eljuttatni a Szállító részére. A Szállító az ilyen igénynek a lehető legrövidebb időn belül köteles eleget tenni, azzal azonban, hogy a Megrendelő által kért módosításokat legkésőbb a Megrendelő írásbeli jelzésének kézhezvételétől számított 5 (öt) napon belül köteles elvégezni. A fentiek szerinti eljárást a Felek – szükség esetén – addig kötelesek ismételten lefolytatni, míg a Megrendelő a Dokumentációt írásban jóvá nem hagyja.

2.5. A jelen Szerződés a mindkét Fél részéről történő aláírása napján lép hatályba és a jelen Szerződésből eredő kötelezettségek maradéktalan teljesítésével szűnik meg. Felek rögzítik, hogy a jelen Szerződés alapján Megrendelő legfeljebb a jelen Szerződés hatályba lépésétől számított 36. (harminchatodik) hónap utolsó napjáig jogosult Lehívások leadására. Amennyiben a Felek általi aláírás nem ugyanazon a napon történik, úgy a Szerződés hatályba lépésének napja, az utolsó aláíró aláírásának napja.

**3. A teljesítés helye**

Szállító a Szerződés tárgyát képező Készleteket a jelen Szerződés 2. számú mellékletében meghatározott teljesítési helyekre saját vagy megbízottja fuvareszközén köteles leszállítani az adott Lehívásban foglaltak szerint.

**4. A teljesítés menete, tulajdonjog, kárveszély-viselés**

* 1. A Szállító a Készlet végleges műszaki tartalmára vonatkozó Design Freeze-t a jelen Szerződés hatályba lépésétől számított legfeljebb 30 (harminc) napon belül köteles a Megrendelő részére magyar nyelven, dokumentáltan átadni, jóváhagyás végett. A Megrendelő a Design Freeze-t – annak igazolt kézhezvételétől számítva – legkésőbb 5 (öt) munkanapon belül köteles írásban jóváhagyni, vagy amennyiben a Design Freeze vonatkozásában módosítási igénye merül fel, akkor azt írásban a fenti határidőn belül köteles eljuttatni a Szállító részére. A Szállító az ilyen igénynek a lehető legrövidebb időn belül köteles eleget tenni, azzal azonban, hogy a Megrendelő által kért módosításokat legkésőbb a Megrendelő írásbeli jelzésének kézhezvételétől számított 5 (öt) naptári napon belül köteles elvégezni. A fentiek szerinti eljárást a Felek – szükség esetén – kötelesek ismételten lefolytatni, míg a Megrendelő a Design Freeze-t írásban jóvá nem hagyja, azzal azonban, hogy amennyiben a Megrendelő a Design Freeze-t a fentiek szerinti eljárás három alkalommal történő megismétlését követően sem hagyja jóvá, a Felek a Design Freeze véglegesítése érdekében együttesen szakértői bizottságot hoznak létre. A Felek által létrehozott szakértői bizottságba mindkét fél egy-egy szakértőt delegál, akik a delegálástól számított 3 (három) napon belül közösen kijelölnek további egy tagot. Ezen 3 tagú bizottság a létrejöttétől számított legfeljebb 3 (három) napon belül köteles a Design Freeze-t véglegesíteni. A szakértői bizottság munkája kapcsán felmerült költségeket a Felek saját maguk viselik.

Megrendelő Lehívást kizárólag a Design Freeze jóváhagyását követően adhat le.

* 1. Szállító vállalja, hogy a megrendelt Készleteket a jelen Szerződésben és mellékleteiben meghatározott specifikációnak megfelelő minőségben és a jelen Szerződés alapján leadott Lehívásban előírt mennyiségben, határidőben leszállítja. A teljesítés (szállítás) várható időpontjáról, valamint az adózás rendjéről szóló 2017. évi CL. törvény (a továbbiakban: Art.) és az 5/2015. (II. 27.) NGM rendelet alapján a Megrendelő által az állami adó- és vámhatóság részére bejelentendő adatokról és információkról a Szállító legalább 3 munkanappal korábban, írásban tájékoztatni köteles a Megrendelő 2. számú mellékletben meghatározott kapcsolattartóját (pl. szállítási hely raktárvezetőjét, a lehívásra jogosult személyt), amennyiben a vonatkozó jogszabályi rendelkezések alapján a Megrendelőnek bejelentési kötelezettsége áll fenn. A teljesítés pontos időpontját a Felek képviselői esetileg egyeztetik egymással. Megrendelő főszabályként hétfő-csütörtökön 8 – 13 óra között, pénteken 8 – 11 óra között fogad leszállításokat.
	2. Szállító a Készleteket és/vagy a Készletekbe tartozó termékeket a jellegüknek megfelelően csomagolva, az 1. számú mellékletben megjelölt megrendelői tételszámokat, a jelen szerződés számát (………./2017/START), valamint a projektazonosítót (IC70GY-PR03-201709) és rendelésszámot (…………..) a szállítólevélen feltüntetve köteles leszállítani, a 3. számú mellékletben felsorolt dokumentumokkal együtt. A csomagolásnak alkalmasnak kell lenni arra, hogy a dolog épségét a fuvarozás és a tárolás időtartama alatt megóvja. A leszállításra kerülő Készletek és/vagy a Készletekbe tartozó termékek okmányainak és valamennyi egyéb okiratnak, dokumentumnak meg kell felelnie a vonatkozó jogszabályokban és a jelen Szerződésben előírt követelményeknek, ideértve a Megrendelő előzetesen közölt esetleges további, indokolt követelményeit is.
	3. A Készletek és/vagy a Készletekbe tartozó termékek mennyiségi és minőségi átadás-átvételére a jelen Szerződés 3. számú mellékletében rögzített szabályok alapján kerül sor. A Készletbe tartozó termékek átadás-átvételi módját a jelen Szerződés 1. számú melléklete tartalmazza. Felek kijelentik, hogy tudomással bírnak arról, hogy a Készletek és/vagy a Készletekbe tartozó termékek fizikai átadása és a mennyiségi átvétel önmagában nem minősül a szerződésszerű teljesítés igazolásának és a teljesítés elfogadásának.
	4. Az Üzembe helyezésen való részvétel során a Szállító köteles a jelen Szerződés1. számú mellékletébenmeghatározott feladatok elvégzésére.

Amennyiben az üzembe helyezést a Felek a Készletbe tartozó termék vagy a Szállító Üzembe helyezésen való részvételének hibájára, hiányosságára visszavezethető okból kifolyólag nem tudják sikeresen lezárni, úgy erről – és így különösen a sikertelen üzembe helyezés okainak és körülményeinek részletes ismertetéséről – jegyzőkönyvet kötelesek felvenni és aláírni. Felek rögzítik, hogy a Szállító szerződésszegése okán és/vagy érdekkörében felmerült sikertelen üzembe helyezés okait a Szállító a Megrendelő által meghatározott, de legfeljebb 5 (öt) munkanapos póthatáridőn belül köteles elhárítani, illetve orvosolni. Amennyiben a hiba a Készletbe tartozó termék működésére vagy tervezési hiányosságra vezethető vissza vagy a hiba bármely egyéb okból nem orvosolható a helyszínen, a Szállító köteles a Készletet vagy annak hibával érintett terméke(ke)t saját telephelyére visszaszállítani és a javítást ott elvégezni. Felek a félreértések elkerülése érdekében rögzítik, hogy amennyiben a hiba tervezési hiányosságra vezethető vissza, úgy a hiba kijavítása mellett a Szállító köteles a módosított Dokumentációt is átadni a Megrendelő részére.

A Szállító szerződésszegése okán és/vagy érdekkörébe tartozó okból megismételt üzembe helyezési eljárás vonatkozásában – a Felek eltérő, írásos megállapodása hiányában – a jelen Szerződés rendelkezései korlátozás nélkül irányadók, azzal, hogy annak valamennyi költségét a Szállító köteles viselni. Felek rögzítik, hogy a póthatáridő Megrendelő általi biztosítása nem mentesíti Szállítót a jelen Szerződésben meghatározott jogkövetkezmények alkalmazása alól.

Felek rögzítik és a Szállító kifejezetten tudomásul veszi, hogy amennyiben az üzembe helyezést követő működési teszt során a mérési eredmények a Szállító által az ajánlatában adott, valamint az 1. számú mellékletben rögzített paraméterektől eltérnek, amely miatt a Készletbe tartozó termék(ek) újratervezése és/vagy újraengedélyeztetése és/vagy újra gyártása és/vagy a megajánlottól eltérő más (a jármű átalakítását is igénylő) termék szállítása válik szükségessé, akkor a Megrendelő jogosult – egyoldalú döntése alapján – ezen utóbbi termék Szállító általi leszállítása helyett a jelen Szerződés vonatkozó rendelkezéseivel összhangban a Szállító szerződésszegésére hivatkozva a Szerződéstől elállni/a Szerződést rendkívüli felmondással megszüntetni és kártérítést követelni és / vagy a jelen Szerződés vonatkozó rendelkezéseivel összhangban kötbért követelni, továbbá a jelen Szerződésben és / vagy jogszabályokban meghatározott valamennyi egyéb jogát gyakorolni.

Felek a sikeres üzembe helyezés lezárásaként – mindkét fél részéről aláírt – üzembe helyezési és együttműködési vizsgálati jegyzőkönyvet vesznek fel. Az üzembe helyezési és együttműködési vizsgálati jegyzőkönyvet a Megrendelő részéről a Megrendelő ÁME Szervezete írja alá.

Az Üzembe helyezésen való részvétel során használt nyelv a magyar. Az esetlegesen szükséges tolmács költségét is a Szállító viseli.

* 1. Az elméleti és gyakorlati Oktatást a Szállító a jelen Szerződés 1. sz. mellékletében meghatározottak szerint, a 3. pontban rögzített helyszínen köteles megtartani a Megrendelő által kijelölt 4 (négy) + 8 (nyolc) fő munkavállaló részére. Az oktatást végző szakembereknek tapasztalatokkal kell rendelkezniük a beszerelés/beüzemelés/karbantartás tekintetében. Az oktatás nyelve a magyar. Az esetlegesen szükséges tolmács költségét is a Szállító viseli.

A Szállító az Oktatásról oktatási naplót köteles vezetni, melyet az Oktatást követően köteles átadni a Megrendelő részére. Amennyiben az Oktatás során közölt információkhoz képest – így különösen, de nem kizárólag típushibák esetén – eltérés lép fel, a Szállító – saját költségén – a Megrendelő által megjelölt munkavállalókat a változtatásokról újbóli oktatásban köteles részesíteni.

4.7. A Dokumentáció Szállító általi – a 2.4. pontban foglaltaknak megfelelő – szerződésszerű leszállításáról a Felek Dokumentáció átadás-átvételi jegyzőkönyveket vesznek fel a Dokumentáció végleges változatának Megrendelő általi jóváhagyását követően. A Dokumentációt a Szállító a jelen Szerződés 1. és 3. számú mellékletében meghatározott tartalommal, az ott megadott nyelven, formában és példányszámban köteles átadni a Megrendelő részére.

4.8. Felek rögzítik, hogy a Szállító által a Készletek leszállítására vonatkozó feladatok (azaz adott Lehívás) szerződésszerű teljesítésének tényét és a Szállító számlája kiállításának alapját a következő dokumentumok alapján a Megrendelő által kiállított teljesítésigazolás képezi:

* a Megrendelő kapcsolattartója (pl. átvevő raktáros munkatársa) által aláírt és lepecsételt, dátummal ellátott – a mennyiségi átvételt igazoló – szállítólevél, valamint
* a minőségi átvételt igazoló – a 3. számú mellékletben megjelölt – bizonylat.

A Szállító által az Üzembe helyezésen való részvétel során elvégzett feladatok szerződésszerű teljesítésének tényét és a Szállítót az Üzembe helyezésen való részvételért megillető díjra vonatkozó számla kiállításának alapját a mindkét Fél képviselője által aláírt üzembe helyezési és együttműködési vizsgálati jegyzőkönyv alapján a Megrendelő által kiállított teljesítésigazolás képezi.

A Szállító által az Oktatás keretében elvégzett feladatok szerződésszerű teljesítésének tényét és a Szállítót az Oktatás elvégzéséért megillető díjra vonatkozó számla kiállításának alapját az oktatási napló, valamint az üzembe helyezési és együttműködési vizsgálati jegyzőkönyv alapján a Megrendelő által kiállított teljesítésigazolás képezi.

A Megrendelő a teljesítésigazolást Lehívásonként és Szolgáltatásonként külön-külön állítja ki. A Megrendelő a Szállító teljesítésétől számított 15 napon belül köteles a Lehívás teljesítésének elismeréséről (teljesítésigazolás kiállításával) vagy az elismerés megtagadásáról nyilatkozni.

A teljesítésigazoláson Megrendelő képviselője aláírásával igazolja, hogy a Szállító a jelen Szerződés szerinti kötelezettségeit szerződésszerűen teljesítette, s jogosult számla kiállítására. A teljesítésigazoláson fel kell tüntetni a tényleges teljesítés dátumát.

A Megrendelő részéről teljesítésigazolásra jogosult személyt a jelen Szerződés 2. számú melléklete tartalmazza.

A teljesítésigazolást Megrendelő képviselője köteles aláírásával ellátni.

A Megrendelő képviselője által leigazolt teljesítésigazolás a Szállító által kiállított számla teljesítést igazoló alapokmánya.

A Megrendelő fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta és igényét nem jelentette be azonnal.

4.9. A kárveszély viselésére Megrendelő a Készletek – igazolt – mennyiségi átvételétől köteles.

**5. Fizetési feltételek**

5.1. Az ellenérték kifizetésének teljesítése a Ptk. 6:130. § (1)-(2) bekezdésében foglalt szabályoknak megfelelően történik. Szállító számla kiállítására a teljesítésigazolás birtokában jogosult azzal, hogy a Szállító a számlájához köteles e dokumentum egy másolati példányát mellékelni. Szállító köteles a számláján a jelen Szerződés számát (…………../201…./START), a Lehívással érintett Készlethez tartozó Projekt azonosítót (IC70GY-PR03-201709), valamint – adott Lehívás vonatkozásában kiállított számla esetén – a Lehívás (megrendelés) számát (………….) feltüntetni.

 Számlázási cím/ Megrendelő neve, címe: MÁV-START Zrt. (1087 Budapest, Könyves Kálmán krt. 54-60.)

 Számla benyújtásának címe/ postázási cím: MÁV-START Zrt. 1426 Budapest, Pf. 27.

 Megrendelő előleget, kötbért nem fizet és semmiféle biztosítékot nem nyújt Szállító részére.

 A Szállító a számláját – a hatályos jogszabályokban foglaltaknak megfelelően – a teljesítéstől számított legkésőbb 15 napon belül köteles kiállítani. A kiállított számlán feltüntetett teljesítési időpont meg kell, hogy egyezzen a teljesítésigazoláson feltüntetett teljesítési időponttal (Áfa tv. 55.§).

5.2. Megrendelő a számla végösszegét a Szállító számlájának és mellékleteinek kézhezvételétől számított 30 (Harminc) naptári napon belül, banki átutalással fizeti meg Szállítónak – az általa kiállított számlán megjelölt – bankszámlaszámára. Szállító számlája azon a napon számít pénzügyileg teljesítettnek, amikor Megrendelő bankszámláját számlavezető pénzintézete a számla összegével megterheli.

5.3. Felek megállapodnak, hogy késedelmes fizetés esetén Szállító a Ptk. 6:155 §-ában meghatározott mértékű késedelmi kamatra jogosult.

5.4. A Megrendelővel szembeni bármilyen követelés átruházása, engedményezése (ide értve annak faktorálását is), illetve a Megrendelővel szembeni bármely követelésen zálogjog alapítása csak Megrendelő előzetes írásos hozzájárulásával lehetséges. A Megrendelő írásos jóváhagyása nélküli átruházással engedményezéssel (ideértve a faktorálást is), illetőleg zálogjog alapítással Szállító szerződésszegést követ el Megrendelővel szemben, melyért kártérítési felelősséggel tartozik.

5.5. A kifizetések Megrendelő általi teljesítésével kapcsolatos egyéb feltételek:

* + 1. Amennyiben a Szállító által kiállított számla a hatályos jogszabályoknak, illetőleg a jelen Szerződés előírásainak nem felel meg, vagy a fizetés jelen Szerződésben meghatározott egyéb előfeltételei nem teljesülnek, a Megrendelő jogosult a számlát visszautasítani és a hiányok pótlására írásban felszólítani a Szállítót. Ebben az esetben a fizetési határidő a megfelelő számla kézhezvétele napján kezdődik.
		2. Felek rögzítik, hogy a fenti esetben az érintett összeg megfizetése kapcsán a kifizetés előfeltételeinek maradéktalan teljesülésétől számítandó a vonatkozó fizetési határidő.
		3. Amennyiben a Megrendelő a Kbt. és/vagy az 5.5.1. pontban meghatározott vagy egyéb, vonatkozó jogszabály alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi, részleges vagy teljes kifizetésből eredően a Szállító a Megrendelővel szemben semmiféle igényt – különös tekintettel a késedelmi kamat, kamat vagy egyéb költség megtérítésére irányuló igényre – nem érvényesíthet.

**6. Felelősség, szerződésszegés, kötbér**

6.1. Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségének teljesítését részben vagy egészben elmulasztja és / vagy ha kötelezettségét az előírtaktól eltérően teljesíti.

6.2. Szállító az általa a jelen Szerződéssel összefüggésben okozott károkért a Polgári Törvénykönyvről szóló 2013. évi V. törvényben (különösen annak 6:142-6:143. §-aiban) rögzített szabályok szerint tartozik kártérítési felelősséggel.

A Szállító számára a jelen Szerződés megkötése időpontjában ismert körülmény, hogy a Szerződés tárgyát képező Készlet(ek)/Készletbe tartozó termék(ek) vasúti járműv(ek)be kerül(nek) beépítésre és/vagy azok üzemszerű működésének biztosítása érdekében kerül(nek) felhasználásra, így a Készlet(ek)/Készletbe tartozó termék(ek) és/vagy a nyújtott Szolgáltatások esetleges hibája, hiányossága különösen a vasúti járművekben, a vasúti pályában, az állomási épületekben, a környezetben, a személyszállítási szolgáltatást igénybe vevő utasok vagy más harmadik személyek életében, testi épségében, egészségében, valamint a Megrendelő által végzett vasúti személyszállítási szolgáltatási minőségcsökkenéssel összefüggésben kárt okozhat, fizetési kötelezettséget eredményezhet.

 Amennyiben a Készlet/Készletbe tartozó termék és/vagy nyújtott Szolgáltatás hibájából, nem megfelelő minőségéből eredően harmadik személynek kára keletkezik, harmadik személyek ezzel kapcsolatos, gyártóval vagy más felelőssel szembeni igényérvényesítésében a Szállító köteles közreműködni.

 Szállító visszavonhatatlanul kijelenti, hogy a jelen Szerződés megkötését megelőző közbeszerzési eljárás során az ajánlatában a jelen Szerződés szerinti egységárakat a jelen pontban foglaltakra is figyelemmel határozta meg.

6.3. A szerződő Felek a Szállító nem teljesítése, késedelmes teljesítése, illetve hibás teljesítése esetére kötbérfizetésben állapodnak meg. A kötbér alapja (a továbbiakban: Kötbéralap) a szerződésszegéssel érintett szerződéses mennyiségre eső nettó ellenérték összege, illetve Szolgáltatás esetén a szerződésszegéssel érintett Szolgáltatás nettó ellenértéke.

6.4. A jelen Szerződésben vállalt kötelezettségeknek – olyan okból, amelyért a Szállító felelős – nem a Szerződésben és/vagy a Lehívásban rögzített teljesítési határidőre történő teljesítése (késedelmes teljesítés) esetén Szállító késedelmi kötbért köteles fizetni Megrendelő részére. A késedelmi kötbér mértéke a késedelem minden megkezdett napja után a Kötbéralap 1%-a, de legfeljebb a Kötbéralap 30%-a.

 Amennyiben Szállító késedelmesen teljesít, Megrendelővel egyeztetve köteles póthatáridőt vállalni. A póthatáridőben történő megállapodás hiányában a Megrendelő jogosult egyoldalúan póthatáridőt tűzni. A póthatáridő elmulasztása a Lehívás nem teljesítését eredményezi. A póthatáridő kitűzése, illetve a Lehívás nem teljesítése sem mentesíti Szállítót a késedelmi kötbér megfizetésének kötelezettsége alól.

A késedelmi kötbérfizetési kötelezettség a késedelem megszűnésének, illetve nem teljesítés esetén a póthatáridő lejártának időpontjában esedékes.

6.5. Amennyiben Szállító a Szerződésben és/vagy a Lehívásban és/vagy a Felek által rögzített bármely határidőt olyan okból, amelyért felelős elmulasztja, és nem kerül sor a Megrendelővel egyeztetett (vagy Megrendelő által egyoldalúan meghatározott) póthatáridő tűzésére, vagy a teljesítésre kitűzött póthatáridő eredménytelenül telik el, a Lehívás – a Megrendelő eltérő rendelkezése hiányában – nem teljesítettnek minősül. Nem teljesítettnek minősül továbbá a Lehívás vagy a Szerződés, amennyiben a Lehívást vagy a Szerződést a Megrendelő olyan okból, amelyért a Szállító felelős teljesen vagy részlegesen azonnali hatállyal felmondja vagy attól teljesen vagy részlegesen eláll a jelen Szerződésben vagy a vonatkozó jogszabályokban rögzítettek alapján.

Adott Lehívást érintő nem teljesítés esetén Szállító nemteljesítési kötbért köteles fizetni, melynek mértéke a Kötbéralap 30%-a, mely kötbér a Megrendelő – Lehívástól való részleges vagy teljes – rendkívüli felmondási / elállási szándékának bejelentésekor, a póthatáridő tűzése nélkül a teljesítési határidő lejártának napján, illetve a teljesítésre kitűzött póthatáridő eredménytelen leteltének napján esedékes.

Adott Szolgáltatást érintő nem teljesítés esetén Szállító nemteljesítési kötbért köteles fizetni, melynek mértéke a Kötbéralap 30%-a, mely kötbér a Megrendelő – a Szolgáltatástól való részleges vagy teljes – rendkívüli felmondási / elállási szándékának bejelentésekor vagy a póthatáridő tűzése nélkül a teljesítési határidő lejártának napján, illetve a teljesítésre kitűzött póthatáridő eredménytelen leteltének napján esedékes.

 Felek rögzítik, hogy amennyiben a Megrendelő a teljes Szerződést rendkívüli felmondással megszünteti, vagy a teljes Szerződéstől eláll, a nemteljesítési kötbér mértékének alapja az 1.6. pont szerinti Szerződéses Összérték azon, még ki nem merített nettó összege, melyre vonatkozóan kifizetést a Megrendelő még nem teljesített, azonban nem számítandó bele az az összeg, amelyet a Megrendelő jogszerűtlenül tart vissza. A kötbér mértéke ez esetben a jelen bekezdés szerinti kötbéralap 30%-a.

6.6. Amennyiben Szállító teljesítése egyebekben a jelen pontokba foglaltakon kívül olyan okból, amelyért felelős, nem szerződésszerű (hibás teljesítés), a Szállító kötbért köteles fizetni, melynek mértéke a Kötbéralap 20%-a / alkalom, amely a Megrendelő ezzel kapcsolatos igényének bejelentésekor válik esedékessé. A hibás teljesítés miatti kötbér nem érinti a Megrendelő egyéb jogait, azzal, hogy a Megrendelő a hibás teljesítési kötbér felszámítása esetén nem érvényesíthet kijavításra, kicserélésre irányuló szavatossági igényt. Amennyiben Megrendelő – kizárólagos döntése alapján – a Szállító hibás teljesítése esetén a hibás Készlet/Készletbe tartozó termék kijavítását vagy kicserélését igényli (akár ismételten is), ennek a Szállító a Megrendelő által meghatározott ésszerű póthatáridőn belül köteles eleget tenni; ezen esetben a hibás teljesítés időpontjától a kijavítással vagy kicseréléssel történt szerződésszerű teljesítésig eltelt időre Megrendelő a 6.4. pont szerinti késedelmi kötbér felszámítására jogosult.

6.7. A Megrendelő kötbérigényéről a számvitelről szóló 2000. évi C. törvény szerinti bizonylatot (kötbért terhelő levelet) állít ki és küld meg a Szállítónak. A Megrendelőnek – a vonatkozó jogszabályi feltételek teljesülése esetén – jogában áll kötbérigényét a Szállítónak jelen Szerződés alapján fizetendő díjazás összegébe beszámítani, nem teljesítés esetén pedig a Szállító díjra nem jogosult.

**7. Jótállás**

* 1. Szállítót a szerződésszerűen leszállított Készletekbe tartozó termékekre és nyújtott Szolgáltatásokra a mennyiségi átvételtől számított 30 (harminc) hónap, de legalább a beszereléstől (üzembe helyezési és együttműködési jegyzőkönyv keltétől) számított 24 (huszonnégy) hónap, míg a Dokumentációra és a Szoftverekre azok végleges verziójának igazolt átadás-átvételétől számított 5 (öt) év teljes körű, a Ptk. 6:171-6:173. § szerinti jótállási kötelezettség terheli.

Amennyiben a Készletre, a Készletekbe tartozó termékre vagy annak bármely alkatrészére a gyártó cég, bármely alvállalkozója, beszállítója vagy közreműködője a jelen pont szerinti jótállásnál hosszabb jótállást vállal, akkor ezen Készletek/termékek/alkatrészek tekintetében ezen jótállási idő az irányadó. Szállító jelen pont szerinti jótállási kötelezettsége fennáll az alvállalkozókkal, beszállítókkal, és a Szerződés teljesítésében egyébként közreműködőkkel elvégeztetett munkákra és az általuk beépített/beszerelt anyagokra is. Felek rögzítik, hogy Megrendelő – kizárólagos választása szerint, az alábbi pontok szerinti eltérésekkel – ugyanazokat a jogokat érvényesítheti a jótállás alapján, mint amelyeket a Ptk. a kellékszavatosság kapcsán biztosít Megrendelő számára.

* 1. Felek kifejezetten rögzítik, hogy Szállítót a jelen Szerződés alapján a jótállási felelősség korlátozás nélkül, teljes körűen terheli, így Szállító jótállást vállal különösen az alábbiakért:
* a jelen Szerződés tárgyát képező Készletekbe tartozó termékek mindenben szigorúan megfelelnek a jelen Szerződésben és mellékleteiben (ideértve különösen, de nem kizárólag az 1. számú melléklet szerinti részletes műszaki leírást) foglaltaknak, továbbá a vonatkozó jogszabályi és hatósági előírásoknak;
* a jelen Szerződés keretében szállított Készletekbe tartozó termékek megfelelnek a felhasználás céljának és a kor legmagasabb technikai színvonalának;
* a Szerződés alapján szállítandó valamennyi szellemi termék jogtiszta;
* a Készlettel együtt szállítandó Dokumentáció alkalmas a Készletekbe tartozó termékek – Szállító közreműködését nem igénylő – rendeltetésszerű használatának, karbantartásának biztosítására;
* a Készletek per-, teher- és igénymentesek, így azokon Megrendelő tulajdonszerzését semmi nem akadályozza;
* Szállító jótállási kötelezettsége fennáll az alvállalkozókkal, a Szerződés teljesítésében egyébként közreműködőkkel elvégeztetett munkákra és az általuk beépített anyagokra is;
* valamennyi Készletbe tartozó termék új, első osztályú, gyári eredeti alkatrész.

Felek kifejezetten megállapodnak, hogy a jótállás időtartama alatt a Szállító a felelősség alól csak akkor mentesül, ha bizonyítja, hogy a hiba oka a teljesítés után keletkezett.

Felek rögzítik, hogy a Megrendelő által a Készletbe tartozó termék vasúti járműbe történő beszerelésével, karbantartásával kapcsolatos tevékenység önmagában nem eredményezi a Megrendelőt a Szállító hibás teljesítése miatt megillető jogok automatikus elvesztését. A Szállító csak akkor mentesül a meghibásodáshoz kapcsolódó szavatossági, jótállási, stb. kötelezettségei alól, ha bizonyítja, hogy a meghibásodás oka a Megrendelő és/vagy teljesítési segédje magatartására vezethető vissza, ideértve az ok-okozati összefüggés bizonyítását is. Felek rögzítik, hogy a jelen Szerződés, annak mellékletei, illetve a Készletekkel együtt szállítandó Dokumentáció ezzel ellentétes rendelkezései semmisnek tekintendők.

* 1. Megrendelő a jótállás körébe tartozó, általa felfedezett hibákat köteles haladéktalanul, de legkésőbb a hiba felfedezésétől számított 3 (három) munkanapon belül jelezni a Szállítónak.

A bejelentést a hiba részletes leírása mellett minden esetben írásban, faxon vagy e-mailben kell megtenni:

Faxszám:

 E-mail cím:

A hiba bejelentésének fogadását Szállító annak kézbesítését követően haladéktalanul, de legfeljebb 2 (kettő) munkanapon belül köteles e-mailben visszaigazolni.

Felek megállapodnak, hogy Szállító a probléma bejelentését munkanapokon 08:00 és 17:00 óra közötti időtartamban fogadja. A nem ezen időintervallumon belül történt bejelentés esetén a bejelentés időpontjának a következő munkanap 08:00 óra minősül és a jelen Szerződés szerinti – így például az előző bekezdés szerinti – határidők is ezen időponttól számítandók.

A jótállás időtartama alatt a Szállító – saját költségére – vállalja, hogy amennyiben a Megrendelő a Készletbe tartozó termékeket rendeltetésszerűen működtette/használta és/vagy, ha a Szállító jótállási/szavatossági felelőssége egyébként fennáll, akkor a használat közben bekövetkező és a Készletbe tartozó termék működési/használati hibáira visszavezethető minden egyes működési rendellenesség, hiba kijavítását a hiba Megrendelő részéről történő jelzés kézhezvételét követően haladéktalanul, de legkésőbb 2 (kettő) munkanapon belül (a továbbiakban: Válaszidő) (akár helyszínen, akár a Szállító telephelyén) saját költségén megkezdi és azt ésszerű időn belül, de legkésőbb 5 (öt) munkanapon belül (a továbbiakban: Megoldási idő) befejezi. A Válasz- és Megoldási idő Megrendelő jelen 7.3. pont szerinti értesítésének Szállító részére történő kézbesítésétől számítandó.

A 7.3. pont szerinti Válaszidők és/vagy Megoldási idők nem érintik a Megrendelőnek azt a jogát, hogy a hibás teljesítés miatti igényeit, ideértve a jogkövetkezményeket is, a hiba bekövetkezésének időpontjától számítva érvényesítse, a megadott Válaszidők és/vagy Megoldási idők semmilyen tekintetben nem korlátozzák a Szállító hibás teljesítés miatti felelősségét.

Szállító a hibával érintett Készletbe tartozó terméket a Megrendelő által megjelölt, Magyarország területén lévő helyszínen jogosult megtekinteni, javítani, szükség esetén – a Szállító telephelyére történő elszállítás végett – átvenni. Amennyiben a kijavításra a Szállító telephelyén kerül sor, úgy a Szállító szintén a Megrendelő által megadott, magyarországi helyszínen köteles visszaszolgáltatni Megrendelő részére.

A hiba kijavítása, az üzemképes állapotba hozás történhet elsősorban a Készletbe tartozó termék kicserélésével vagy – másodsorban – annak javításával. Felek rögzítik, hogy a 7.3. pont szerinti, a vasúti jármű üzemképtelenségét eredményező meghibásodások esetén a Szállító a hiba jelzésének kézhezvételétől számított 5 (öt) munkanapon belül köteles a hibával érintett termékkel teljesen azonos műszaki paraméterekkel rendelkező, új cserealkatrészt (csereterméket) a Megrendelő részére saját költségén biztosítani. A cseretermék átadás-átvételi/visszadás-visszavételi helye megegyezik a teljesítés 3. pont szerinti helyszínével. A cseretermék visszaadásának feltétele a javított termék Megrendelő részére történő átadása, a sikeres hibaelhárítás Megrendelő általi írásban történő elismerése.

Felek megállapodnak, hogy amennyiben Szállító nem kezdi meg a probléma megoldására irányuló kötelezettsége teljesítését a Válaszidőn belül és/vagy a probléma megoldására irányuló kötelezettségét nem a Megrendelő érdekkörébe tartozó okból nem teljesíti a Megoldási időn belül és/vagy a cserealkatrész biztosítási kötelezettségének nem vagy késve tesz eleget, Megrendelő jogosult a hiba elhárítására irányuló szolgáltatást más személytől Szállító költségére és felelősségére igénybe venni. Ebben az esetben Megrendelő Szállítóval szemben a javítást elvégző személy számára megfizetett összeget jogosult érvényesíteni egyéb jogai gyakorolhatósága mellett. Tekintettel arra, hogy más személy Megrendelő részéről történő igénybevételére a Szállító szerződésszegése következtében került sor, Felek kifejezetten megállapodnak, hogy e körülmény nem érinti Szállító jelen Szerződés szerinti szavatossági és/vagy jótállási kötelezettségét. A Szállító nem hivatkozhat a harmadik személy vagy a Megrendelő által ilyen esetben végzett javításra, illetve annak következményeire a jótállási kötelezettségei alóli mentesülés érdekében, ide nem értve azt az esetet, ha a Megrendelő vagy az általa megbízott harmadik személy a hiba javítása során szándékosan vagy súlyosan gondatlanul járt el. A bizonyítási teher ebben az esetben is a Szállítóra esik.

Felek a félreértések elkerülése érdekében rögzítik, hogy a jelen 7.3. pontban rögzítettek semmilyen tekintetben nem korlátozzák a Szállító jelen Szerződés szerinti, a hibás és/vagy késedelmes teljesítéssel összefüggésben fennálló felelősségét.

* 1. Szállító köteles a problémák 7.3. pont szerinti kezelését részletesen, külön jegyzőkönyvben/munkalapon dokumentálni oly módon, hogy a jegyzőkönyv/munkalap tartalmazza, hogy az adott probléma megoldását Szállító mikor, milyen megoldással, hogyan, milyen időráfordítással valósította meg. A jegyzőkönyvnek/munkalapnak tartalmaznia kell továbbá a probléma megoldásának technikai és funkcionális leírását, a cserélt alkatrészek felsorolását, valamint a Szállító által végrehajtott egyes lépéseket is. Szállító a jegyzőkönyv/munkalap 1 (egy) példányát a hibajavítás befejezését követően köteles haladéktalanul átadni Megrendelő részére. A hibajavítással/cserével érintett termék Megrendelő általi átvételét Megrendelő működési vizsgálattal végzi.
	2. Felek rögzítik, hogy a Szállító által a jótállási idő alatt a jelen 7. pontban foglaltaknak megfelelően teljesített helyszíni hibajavítás során a javítás folyamatát Megrendelő vagy Megrendelő képviselője jogosult folyamatosan figyelemmel kísérni.

Amennyiben a jótállási idő alatt a Készletek és/vagy a Készletbe tartozó bármely termék meghibásodása ismétlődő jelleget mutat, ami különösen tervezési, anyag-, minőségi és/vagy más ehhez hasonló hibára vezethető vissza és ez a meghibásodás az 1.2. pont szerinti keretmennyiség 10 %-ánál (tíz százalékánál) felmerül – tekintet nélkül a hiba bekövetkezésének időpontjára –, úgy ez sorozat meghibásodásnak (a továbbiakban: Sorozathiba) minősül. Ebben az esetben a Megrendelőnek jogában áll követelni a Szállítótól a Sorozathibával érintett Készletek vagy Készletbe tartozó termékek teljes körű cseréjét (tekintet nélkül arra, hogy az adott Készlet még jótállás alatt áll-e), melynek Szállító köteles eleget tenni olyan terjedelemben, ahogy az a Megrendelő ésszerű megítélése szerint Sorozathiba aggálytalan megszűntetéséhez szükséges. A Sorozathiba kijavításáig a Megrendelő jogosult megtagadni a Szállító által a jelen Szerződés alapján szállított Készlet/Készletbe tartozó termék átvételét.

* 1. Az esetleges hibák esetén a jótállási idő az érintett a Készlet/Készletbe tartozó termék vonatkozásában a csere dátumával újra kezdődik. A jótállási idő meghosszabbodik a javítás időtartalmával, továbbá azzal az időtartammal, amíg a hibával érintett termék a hiba következtében használatra alkalmatlan volt.
	2. Felek a félreértések elkerülése érdekében rögzítik, hogy a jelen Szerződésben meghatározott jótállási időtartamok lejárta nem érinti a Megrendelőt jogszabály alapján megillető szavatossági jogok gyakorolhatóságát a vonatkozó jogszabályi rendelkezésekkel összhangban.

7.8. A jótállási időszak végén a Felek közösen vizsgálatot tartanak, melynek során jegyzőkönyvben rögzítik a Készletek és/vagy a Készletbe tartozó termékek esetleges hibáit és azok jótálláson alapuló kijavításának határidőit vagy ezek hiányát.

**8. Vis maior**

8.1. Mentesülnek a felek a szerződésszegés jogkövetkezményei alól, ha a teljesítés elmaradása vis maiorra vezethető vissza.

8.2. Vis maiornak minősül minden olyan rendkívüli, a szerződéskötéskor előre nem látható és a Felek működési körén kívül eső körülmény, amely a Felek által elháríthatatlan, és amely a Szerződés teljesítését akadályozza vagy korlátozza, így különösen: háború, ellenségeskedés, lázadás, forradalom, katasztrófa, továbbá sztrájk, zendülés, tüntetés vagy rendzavarás, kivéve, ha az kizárólag a Szállító alkalmazottaira terjed ki.

8.3. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben a vonatkozó határidő meghosszabbodik a vis maior időtartamával.

8.4. Az értesítés elmulasztásából eredő kárért a mulasztó felet felelősség terheli.

8.5. A vis maior bekövetkeztét – amennyiben annak tényét a felek bármelyike vitatja – hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.

8.6. Ha vis maior körülmény bekövetkezett, mindkét fél köteles törekedni a Szerződésből eredő kötelezettségeinek folytatólagos teljesítésére, amennyiben az ésszerűen elképzelhető. Amennyiben a vis maior időtartama a 60 napot meghaladja, bármelyik Fél jogosult a jelen Szerződést rendes felmondással, 30 napos felmondási idővel megszüntetni.

**9. A Szerződés megszűnése, módosítása**

9.1. Jelen Szerződés a 2.5. pontban foglaltakon kívül megszűnik:

* közös megegyezéssel;
* 1.2. pont szerinti keretmennyiség kimerülésével;
* rendkívüli felmondással, azonnali hatállyal;
* rendes felmondással,
* elállással.

9.2. Bármelyik Fél kezdeményezésére a Szerződés írásban, közös megegyezéssel, bármikor megszüntethető. A megszüntetés időpontjára, illetve a Felek elszámolási kötelezettségére vonatkozóan a Felek a megszüntetésről rendelkező megállapodásban kötelesek rendelkezni.

9.3. Szerződő Felek megállapodnak abban, hogy a jelen Szerződés és/vagy Lehívás az alábbiakban meghatározott okok bekövetkezése esetén – a másik Félhez intézett írásbeli nyilatkozattal – azonnali hatályú, rendkívüli felmondás útján részlegesen vagy teljes egészében szüntethető meg.

9.3.1. Rendkívüli felmondási okok a Megrendelő részéről különösen, de nem kizárólagosan: Megrendelő jogosult a jelen Szerződést és/vagy a Lehívást azonnali hatállyal felmondani abban az esetben, ha

* a Szállító a Megrendelő erre vonatkozó írásbeli figyelmeztetése és a szerződésszerű teljesítésre a jelen Szerződésben rögzített, illetőleg a Megrendelő által meghatározott ésszerű póthatáridőn belül sem teljesíti a jelen Szerződés alapján fennálló bármely kötelezettségét;
* a Szállító ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el;
* a Szállító együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Szerződés fenntartását lehetetlenné teszi;
* a Szállító a Megrendelő vagy Megrendelő szerződő partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsít;
* a Megrendelő és/vagy a képviseletében eljáró MÁV Zrt. Biztonsági Főigazgatósága 10.4. pont szerinti ellenőrzési jogát akadályozza, vagy ezt megkísérli és / vagy az ellenőrzés során téves adatot, információt szolgáltat;
* a Szállító a Szerződés hatálya alatt olyan Készletet/Készletbe tartozó terméket szállít, melynek gyártója nem rendelkezik az 1.1. pontban megjelölt érvényes Tanúsítvánnyal és/vagy amely nem felel meg a Tűzvédelmi követelményeknek;
* a Szállító az átadás-átvételi eljárás(ok) során olyan műbizonylatot, bizonylatot, tanúsítványt, stb. használ fel vagy kísérel meg felhasználni, amely(ek)nek szabályossága, valódisága, valóságtartalma, hitelessége alapos okkal vitatható;
* a Szállító a jelen Szerződés 5.4, 10.6., 10.7. pontjában foglalt rendelkezéseket megszegi;
* a Szállító által fizetendő késedelmi kötbér eléri a jelen Szerződés 6.4. pontja szerinti maximális mértéket;
* a Szállító egyéb súlyos szerződésszegést követ el.

9.3.2. Rendkívüli felmondási ok a Szállító részéről, amennyiben a Megrendelő a Szállító erre vonatkozó írásbeli figyelmeztetése és a szerződésszerű teljesítésre a Szállító által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.

9.4. Megrendelő a jelen Szerződést felmondhatja vagy – a Ptk.-ban foglaltak szerint - a Szerződéstől elállhat a Kbt. 143. § (1) bekezdésében rögzített esetekben.

9.5. Megrendelő köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy a Szállító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

9.6. Megrendelő jogosult és egyben köteles a Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha

* a Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) pontjában meghatározott valamely feltétel; vagy
* a Szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) pontjában meghatározott valamely feltétel.

9.7. Megrendelő a jelen Szerződést 30 naptári napos felmondási idővel, a Szállító részére megküldött írásos értesítéssel bármikor, indoklás nélkül felmondhatja. A Szállító a Megrendelő rendes felmondása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben. A rendes felmondás a már lehívott, de még le nem szállított Készletek leszállítását nem érinti.

9.8. Szerződő Felek megállapodnak, hogy Megrendelő a jelen Szerződés azonnali hatályú rendkívüli felmondással történő megszüntetése helyett választása szerint jogosult a jelen Szerződéstől, az adott Lehívástól vagy annak Megrendelő által behatárolt részétől elállni. Felek rögzítik, hogy Megrendelő eltérő rendelkezése hiányában a Szerződéstől történő elállás nem érinti a már szerződésszerűen teljesített Lehívásokat. A Szállító által teljesítendő szolgáltatás oszthatósága esetén a Megrendelő jogosult – választása szerint – az osztható részek tekintetében egyes Készletekre/Készletbe tartozó termékekre az elállás jogát gyakorolni, míg más vonatkozásban a jelen Szerződés – azonnali – felmondásának jogával élni.

9.9. Felek rögzítik, hogy a jelen pontban foglalt megszűnési okok nem érintik a Felek jelen Szerződésből eredő egyéb jogainak és kötelezettségeinek fennállását (pl. jótállásból eredő jogok és kötelezettségek, titoktartási kötelezettség). A jelen Szerződés bármely okból történő megszűnése esetén a Felek kötelesek egymással a Szerződés megszűnésétől számított 30 (harminc) napon belül elszámolni.

9.10. A jelen Szerződés kizárólag a Felek közös megegyezésével, írásban, a Kbt. 141. §-ában foglaltak szerint módosítható, a Felek cégszerű aláírásával. Szóban, ráutaló magatartással a Szerződés nem módosítható.

 Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.

**10. Egyéb rendelkezések**

10.1. Megrendelő és Szállító a Szerződés teljesítése érdekében a fentieken túl, általában is együttműködnek. Ennek megfelelően kellő időben egymás rendelkezésére bocsátják a szükséges adatokat, valamint gondoskodnak a teljesítés további feltételeinek megteremtéséről; a teljesítést érintő minden lényeges körülményről haladéktalanul tájékoztatják egymást.

10.2. Felek kapcsolattartói:

 Szállító részéről: név: ………………………………

 levelezési cím: ………………………………

 e-mail: ………………………………

 telefon/telefax: ………………………………

Megrendelő részéről: a 2. számú mellékletben szereplő személy(ek).

10.3. Felek az adataikban bekövetkező mindennemű változást, különösen a cég székhelyének, bankszámlaszámának és adószámának változását a másik Féllel a változást, amennyiben arra lehetőség van a változás bekövetkezését megelőzően 3 munkanappal, amennyiben erre előzetesen nincs lehetőség, a változás bekövetkezését követő legfeljebb 3 munkanapon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.

10.4. Megrendelő jogosult a Szállító jelen Szerződés teljesítésével összefüggő tevékenységét – a Szállító tevékenységének indokolatlan zavarása nélkül – bármikor, szúrópróbaszerűen ellenőrizni, akár a Készlet(ek)/Készletbe tartozó termék(ek) gyártási helyszínén is. Szállító köteles a Megrendelő ilyen irányú indokolt kéréseinek eleget tenni. Szállító tudomásul veszi, hogy a jelen pont szerinti ellenőrzést a MÁV Magyar Államvasutak Zrt. Biztonsági Főigazgatósága is jogosult gyakorolni.

10.5. Szállítónak kötelessége a teljesítés során felmerült, előre nem látott körülményeket haladéktalanul jelezni Megrendelő felé. Szállító köteles továbbá írásban, visszakövethető módon felhívni Megrendelő figyelmét a részére leadott Lehívás helytelenségeire, ellentmondásokra. Ennek elmulasztásából eredő minden felelősség a Szállítót terheli. A jelen pont szerinti jelzési kötelezettség teljesítése nem mentesíti a Szállítót a teljesítési kötelezettsége alól.

10.6. Jelen Szerződést a Kbt. 138. § (1) bekezdése szerint a Szállítónak kell teljesítenie. Szállító ugyanakkor a jelen Szerződés teljesítéséhez a Kbt.-ben foglalt feltételek szerint jogosult alvállalkozót igénybe venni.

10.6.1. A jelen Szerződés teljesítésébe a Szállító által bevonni kívánt, a jelen Szerződés megkötésekor ismert alvállalkozók adatait a Szállító által a jelen szerződés aláírásával egyidejűleg aláírt, a jelen szerződés 5. sz. mellékletét képező nyilatkozat tartalmazza.

10.6.2. Felek rögzítik, hogy a Szállító új alvállalkozó bevonására előzetesen csak a Kbt-ben foglalt feltételekkel jogosult azzal, hogy az új alvállalkozó bevonását a jelen szerződés 5. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.

10.6.3. Felek rögzítik továbbá, hogy bármely, a jelen szerződés 5. sz. mellékletét érintő változásról – ideértve különösen, de nem kizárólagosan az alvállalkozói teljesítésének arányának megváltozását – Szállító a jelen szerződés 5. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.

10.6.4. A jelen Szerződés 5. sz. mellékletének a 10.6.2 és 10.6.3 pontban rögzítettek szerinti változása nem minősül a jelen Szerződés módosításának. Felek rögzítik, hogy a 10.6.2. és 10.6.3 pont szerinti aktualizált mellékletet Szállító – a benyújtás sorrendjében – folytatólagos alszámozással (5/1., 5/2., 5/3. stb.) ellátva köteles benyújtani a Megrendelő részére.

10.6.5. Szállító a 10.6.2. és 10.6.3. pontban rögzítettek kapcsán kifejezetten kijelenti, hogy a Kbt.-ben rögzített, az alvállalkozók vonatkozásában irányadó szabályokkal maradéktalanul tisztában van és minden intézkedést megtesz ezen rendelkezések betartása érdekében, továbbá a jelen szerződés aláírásával kifejezetten tudomásul veszi, hogy e kötelezettségei megszegése a részéről súlyos szerződésszegésnek minősül, melyre tekintettel Megrendelő jogosulttá válik a jelen szerződés azonnali hatályú felmondására vagy az attól történő elállásra, továbbá Szállítóval szemben a jelen szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.

10.6.6. A Megrendelő vagy a nevében eljáró személy (szervezet) a szerződés teljesítése során korlátozás nélkül jogosult ellenőrizni, hogy a jelen szerződés teljesítésében a Szállító oldalán a jelen szerződés 5. sz. melléklete szerinti alvállalkozó(k) vesz(nek)-e részt.

10.6.7. A Szállító az általa a teljesítésbe bevont alvállalkozókat megillető díjak alvállalkozók felé történő megfizetéséről köteles gondoskodni, és az alvállalkozók nem jogosultak semmilyen díj-, költségigénnyel vagy egyéb követeléssel a Megrendelővel szemben fellépni. Szállító az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Polgári Törvénykönyv szabályai szerint felel.

10.7. Szállító a teljesítéshez az alkalmasságának igazolásában részt vett szervezetet a Kbt. 65.§ (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

 *Amennyiben a Szállító az eljárás során a Kbt. 65. § (7) bekezdésére tekintettel előszerződést nyújtott be:*

 A Szállító köteles a Megrendelőt írásban tájékoztatni arról, ha az eljárás során a Kbt. 65. § (7) bekezdése szerint bemutatott, az alkalmasság igazolásában részt vett szervezettel megkötött előszerződés alapján a Szállító és az alkalmasság igazolásában részt vett szervezet között az előszerződésben meghatározott időpontban, de legkésőbb a jelen Szerződés hatályba lépésétől számított 10 (tíz) munkanapon belül nem jön létre szerződés, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Szállító általi teljesítése érdekében megtett intézkedésekről, megkötött szerződésekről.

 Továbbá a Szállító köteles a Megrendelőt írásban tájékoztatni a Szállító és az alkalmasság igazolásában részt vett szervezet kötelezettségvállalását tartalmazó szerződés módosításáról, megszüntetéséről, legkésőbb a szerződésmódosítás vagy a szerződés megszüntetésére irányuló egy- vagy kétoldalú jognyilatkozat aláírásától, illetve kézhezvételétől számított 3 (három) munkanapon belül, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Szállító általi teljesítése érdekében megtett intézkedésekről, megkötött szerződésekről.

 A jelen pontban foglaltak Szállító általi bárminemű megszegése – ideértve a Kbt. 138. § (2) és (4) bekezdésében foglaltaknak megfelelő intézkedések elmulasztását, vagy az azokba ütköző intézkedések megtételét és/vagy a megkötött szerződések hibáját, hiányosságát is – a jelen Szerződés Megrendelő általi rendkívüli felmondási jogát alapozza meg.

10.8. Szállító tudomásul veszi, hogy jelen Szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.

10.9. Szállító tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében - a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyhez Szállító jelen Szerződés aláírásával kifejezetten hozzájárul.

10.10.Szállító nem jogosult megfizetni, illetve elszámolni a jelen Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka) és kb) pontja szerinti feltételeknek nem megfelelő társaság tekintetében merülnek fel, és amelyek az adóköteles jövedelmének csökkentésére alkalmasak.

A Szállító köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a jelen Szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Szállító tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen Szerződés alapján megillető jogait korlátozás nélkül tudja gyakorolni

10.11. Felek kifejezetten rögzítik, hogy jelen Szerződés vonatkozásában a Ptk. 6:63. § (5) bekezdés első mondatának alkalmazását kizárják. Felek megállapodnak, hogy a jelen szerződés alapján fennálló tartozás megfizetésére irányuló írásbeli felszólítás az elévülést megszakítja.

10.12. Szállító szavatol azért, hogy a jelen Szerződés keretében szállított Készletek/Készletbe tartozó termékek megfelelnek a jogszabályokban és a Szerződésben, valamint a Megrendelő által a Szállító részére átadott, vonatkozó utasításaiban és vasútüzemi előírásaiban foglalt követelményeknek. A Szállító olyan anyagot nem használhat fel, amelyet részére harmadik személy tulajdonjog-fenntartással adott át vagy egyébként harmadik személy fennálló jogosultsága a Megrendelő tulajdonszerzését és/vagy a Készletek/Készletbe tartozó termékek felhasználását bármilyen formában korlátozná. E rendelkezés megsértése esetén a Szállító felel minden olyan kárért, amely a Megrendelőt a harmadik személy igényérvényesítésével összefüggésben éri.

Szállító szavatolja, hogy általa a jelen Szerződés keretében szállított Készletek/Készletbe tartozó termékek per-, teher- és igénymentesek. Szállító szavatolja továbbá, hogy a Megrendelő a Készletek/Készletbe tartozó termékek tulajdonjogát harmadik személy jogfenntartásától, szerzői jogi, szabadalmi, minta, know-how és egyéb korlátozástól mentesen megszerzi, a Szolgáltatásokat ezen korlátozásoktól mentesen nyújtja. A jelen pontban foglaltak megszegéséért a Szállító teljeskörű felelősséget vállal.

10.13. Szállító a jelen Szerződés aláírásával kijelenti és szavatolja, hogy a jelen Szerződés alapján végzett tevékenységét professzionális minőségben, olyan módon teljesíti, amely megfelel a jogszabályi előírásoknak, – hacsak a jelen Szerződés eltérő rendelkezéseket nem tartalmaz – az elvégzendő feladat jellegére vonatkozó, általánosan elfogadott szakmai normáknak és szokásoknak. Szállító kijelenti és szavatolja továbbá, hogy a jelen Szerződés alapján a teljesítésben részéről közreműködő személyek megfelelő képzettséggel rendelkeznek.

 Szállító a Szerződés teljesítése során teljes körűen köteles betartani – és alvállalkozóival betartatni – az idegen személyek Megrendelő és/vagy a MÁV Zrt. területén történő tartózkodásának, munkavégzésének munkavédelmi feltételeiről, engedélyezésének rendjéről szóló – a Megrendelő által a Szerződés hatálybalépését követő 5 munkanapon belül a Szállító rendelkezésére bocsátott – utasításban vagy annak kivonatában foglaltakat.

10.14. Szállító köteles a Megrendelővel kötött Szerződése teljesítése során tudomására jutott mindennemű adatot, információt időbeli korlátozás nélkül megőrizni. Felek megállapodnak, hogy a Megrendelőtől és/vagy az általa meghatalmazott személytől kapott információkat Szállító csak a jelen Szerződés teljesítéséhez szükséges mértékben használhatja fel, nyilvánosságra vagy harmadik fél tudomására nem hozhatja.

10.15. Szállító kijelenti és szavatolja továbbá, hogy a jelen Szerződés Szállító általi teljesítése nem jelenti, és nem eredményezi bármilyen olyan Szerződés vagy kötelezettség megszegését, amely valamely harmadik személlyel kötött Szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

10.16.A Felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Szerződés megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Szállító kötelezettséget vállal arra, hogy a Szerződéssel összefüggésben, annak teljesítése során sem a Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Szállítót kártérítési felelősség terheli. A rendelkezés betartását a Megrendelő bármikor jogosult ellenőrizni.

10.17. A jelen Szerződés valamely rendelkezésének érvénytelensége nem jelenti a jelen Szerződés érvénytelenségét. A jelen Szerződés valamely rendelkezése érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, mely megfelel a Felek jelen Szerződés megkötésének időpontjában fennálló gazdasági akaratának.

10.18.Szállító nyilatkozik, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként nem áll jogviszonyban a Megrendelő vezető tisztségviselőjével, az ügyletben érintett alkalmazottal, vagy annak Ptk. szerinti közeli hozzátartozójával.

10.19.A Szállító megismerte (<https://mavcsoport.hu/mav-csoport/etikai-kodex>) és elfogadja a Megrendelő Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményét/cselekményeit jelzi a Megrendelő által működtetett etikai bejelentő és tanácsadó csatornán keresztül.

10.20.A Felek egymáshoz intézett nyilatkozataikat írásban – ideértve, de nem kizárólag postai úton megküldött levél, személyesen kézbesített levél, távirat, telefax, e-mail, etc. – kötelesek megtenni. A Felek tudomásul veszik, hogy

* + a Felek levelezési címként a jelen Szerződésben meghatározott címet fogadják el. Amennyiben valamelyik Fél pontatlan, téves címet adott meg, illetve elmulasztja értesíteni a másik Felet a levelezési címe változásáról és emiatt válik sikertelenné a kézbesítés, akkor ennek a felelőssége az értesítést elmulasztó Felet terheli;
	+ a Felek egymáshoz intézett (postai tértivevényes) nyilatkozatai akkor is kézbesítettnek tekintendők, amennyiben azok „nem kereste”, vagy „eredménytelen” vagy „elköltözött” vagy „címzett ismeretlen” jelzéssel érkeznek vissza. Az így visszaküldött iratot a második postai kézbesítés megkísérlésének napjától számított 5. napra vonatkozó hatállyal kézbesítettnek kell tekinteni;
	+ A Felek a személyesen átadott küldeményt akkor tekintik kézbesítettnek, amikor a címzett az átvételt igazolta;
	+ A Felek a telefaxon, e-mailen küldött küldeményt akkor tekintik kézbesítettnek, amikor a címzett az átvételt igazolta, email esetén amikor a kézbesítési igazolást a feladó megkapta, ennek hiányában amikor a küldő a küldeményt elküldte.

10.21.Szállító a Ptk. 6:209. § (1) bekezdése alapján már most hozzájárulását adja ahhoz, hogy a Megrendelő a jelen Szerződésből fakadó jogait és kötelezettségeit harmadik személy(ek) részére – kizárólagos választása szerint akár teljesen, akár részlegesen – átruházza a Ptk. 6:208. §-ában foglaltak szerint. A Szállító vállalja, hogy a Megrendelő ez irányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 (öt) napon belül - megtesz annak érdekében, hogy a Megrendelő oldalán a jogalanycsere bármely fennakadás és / vagy szükségtelen késedelem nélkül megtörténhessen.

10.22.Felek jóhiszeműen törekszenek arra, hogy az e Szerződés létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, úgy a Felek jogvitájának eldöntése során a mindenkor hatályos, a polgári perrendtartásról szóló törvény rendelkezései szerint hatáskörrel rendelkező, illetékes bíróság jogosult eljárni.

10.23.Szállító tudomással bír arról, hogy a jelen Szerződés alapján leszállított Készletek felhasználásával gyártott IC+ személykocsiknak eleget kell tenniük a Megrendelő által kiválasztott független minősítő szervezet (a továbbiakban: Notified Body) minősítésének. A Szállító kijelenti és felelősséget vállal azért, hogy a Készletek/Készletbe tartozó termékek megfelelnek a nagysebességű vasúti járművekre vonatkozó TSI-kben meghatározott követelményeknek és így a Notified Body minősítésnek nem képezhetik akadályát.

Szállító kötelezettség vállal arra, hogy a Notified Body részére szükséges és általa kért, a Készletekre/Készletbe tartozó termékekre vonatkozó valamennyi műszaki adatot, dokumentumot, információt az ilyen irányú igény kézhezvételét követően haladéktalanul, de legkésőbb 3 (három) munkanapon belül átadja a Megrendelő részére.

 Szállító kijelenti és felelősséget vállal azért, hogy a Notified Body részére mindenkor átadandó – előző bekezdésben hivatkozott – adatok, dokumentumok, információk tartalma a valóságnak megfelel és alkalmas a Készletek/Készletbe tartozó termékek műszaki jellemzőinek megállapítására.

10.24. Felek megállapodnak, hogy a Szállító a jelen Szerződés alapján a Megrendelő részére átadandó Dokumentáció (azaz a jelen Szerződésben meghatározott dokumentáció, dokumentumok és szoftvereket) olyan körben és mértékben köteles biztosítani, amely alapján a Megrendelő megfelelően és teljes körűen, akár önállóan, akár harmadik személy bevonása útján is el tudja látni a Készletek/Készletbe tartozó termékek üzemeltetési, karbantartási és/vagy javítási (ideértve a baleset esetén szükséges javítást is) tevékenységét.

A Szállító által a Megrendelő részére átadott Dokumentáció – és annak összes frissítése, módosítása – időben és területileg korlátlan, de céljában korlátozott felhasználási jogát a Megrendelő a Dokumentáció átvételével megszerzi, azzal, hogy a Dokumentáció kizárólag a jelen Szerződés tárgyát képező Készletek/Készletbe tartozó termékek beépítéséhez, üzemeltetési, javítási és karbantartási szükségleteihez – ideértve annak előkészületeit is – valamint esetleges későbbi átalakításához, felújításához, illetőleg a bármikori üzemeltetéshez szükséges engedélyeztetéshez használható fel. A Dokumentációt a Szállító felhatalmazása nélkül harmadik személy részére átadni nem lehet – ide nem értve a hatóságokat –, kivételt képez ez alól a beépítést, valamint az üzemeltetést, karbantartást, javítást, átalakítást, felújítást és/vagy más hasonló tevékenységet a Megrendelő megbízásából és/vagy a Megrendelővel kötött szerződés alapján végző harmadik személynek történő átadás, ideértve az ilyen tevékenység Megrendelő általi beszerzésére vonatkozó eljárás során történő átadást is. Ez utóbbi esetében a Megrendelő a Dokumentációt csak olyan mértékben bocsáthatja harmadik személy rendelkezésére, amennyiben ez a harmadik személy által a beszerzési eljárás során adandó ajánlat, végzett üzemeltetési, karbantartási, javítási, átalakítási, felújítási és/vagy más hasonló tevékenységhez feltétlenül szükséges és a Megrendelő felel, hogy ezen harmadik személyek a Dokumentációt a megfelelő mértékben és célból használják.

Felek rögzítik, hogy a Megrendelő jogosult továbbá a Dokumentáció Megrendelőt megillető felhasználási jogát az IC+ személykocsik és/vagy azok bármelyike tulajdonjogát és/vagy bármely jogcímen alapuló tartós használati jogát megszerző és/vagy bármely harmadik személyre átruházni.

Megrendelő jogosult a Dokumentáció belső használatára – ideértve a MÁV csoport más tagvállalatait is –, korlátlan példányszámú többszörözésére is.

Felek a félreértések elkerülése érdekében rögzítik, hogy a Dokumentáció átadása és felhasználási jogának átengedése ellenértékét a jelen Szerződés 1.5. pontjában rögzítettekre tekintettel, a Készletek ellenértéke magába foglalja. Felek rögzítik, hogy Szállítót semmiféle többlettérítés nem illeti meg a Dokumentáció felhasználási jogának biztosítása ellenértékeként.

A Szállító a jelen Szerződés keretében a Megrendelő részére átadandó szoftverekre, azok átadásának napjától számított 35 (harmincöt) éves időtartamra a jelen Szerződés céljára korlátozott felhasználási jogot biztosít a Megrendelő részére licenszenként 5 (öt) számítógépre feltelepítve, oly módon, hogy mindegyik munkaállomáson egyidejűleg is futtatható, használható legyen a szoftver. A Felek megállapodnak, hogy a Szállító a szoftvereket, hacsak a jelen Szerződés kifejezetten eltérően nem rendelkezik, magyar nyelvű verzióban köteles leszállítani a Megrendelő részére.

A szoftverek jelen Szerződés alapján történő leszállításának napjától számított 5 (öt) éves időtartamra a Szállító szoftverkövetést biztosít a Megrendelő részére. A szoftverkövetés keretében a Szállító köteles különösen, de nem kizárólag a Készletek/Készletbe tartozó termékek üzemeltetése közben jelentkező esetleges hibák megoldása érdekében és/vagy hatósági előírások változása miatt szükségessé váló esetleges szoftvermódosítások elvégzését, a szoftverek biztonsági javításánál és/vagy a szoftver verzióváltásnál a módosított és/vagy új szoftver(verzió)t átadni a Megrendelő részére.

10.25. Megrendelő a jelen Szerződés szerinti szállítói feladatok teljesítéséhez szükséges mértékű, térben és időben korlátozott, nem kizárólagos felhasználási jogot biztosít Szállító részére a jelen Szerződés megkötését megelőző közbeszerzési eljárás és/vagy a jelen Szerződés teljesítése során a Megrendelő által átadott dokumentumok felhasználása vonatkozásában. Szállító az átvett dokumentumokat kizárólag a jelen Szerződés teljesítéséhez jogosult felhasználni.

10.26. A jelen Szerződésben nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény és a Kbt. rendelkezései alkalmazandók. A Felek rögzítik, hogy a jelen Szerződés vonatkozásában a Szállító általános szerződési feltételeinek (ÁSZF), továbbá az áruk nemzetközi adásvételére vonatkozó Bécsi Vételi Egyezmény (1987. évi 20. számú tvr.) rendelkezései nem alkalmazandók.

10.27.Szállító jelen Szerződést aláíró képviselője a Ptk. 3:31. §-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Megrendelővel szemben nem hatályos és annak semmilyen következménye Megrendelőt nem terheli.

10.28. Az államháztartásról szóló 2011. évi CXCV. törvény 41. § (6) bekezdése alapján Megrendelő nem köthet olyan jogi személlyel érvényesen visszterhes szerződést, illetve létrejött ilyen szerződés alapján nem teljesíthető kifizetés, amely szervezet nem minősül a nemzeti vagyonról szóló 2011. évi CXCVI. törvény (Nvtv.) 3. § (1) bekezdés 1. pontja alapján átlátható szervezetnek.

Szállító a jelen Szerződés Preambulumában hivatkozott közbeszerzési eljárás során nyilatkozott átláthatóságáról – amely nyilatkozata a jelen Szerződés 6. számú mellékletét képezi (a továbbiakban: Átláthatósági nyilatkozat) –, és a jelen Szerződés aláírásával is megerősíti, hogy az Nvtv. 3. § (1) bekezdés 1. pontja szerinti átlátható szervezetnek minősül.

Szállító tudomásul veszi, hogy a valótlan tartalmú nyilatkozat alapján létrejött szerződést Megrendelő jogosult azonnali hatállyal felmondani vagy attól elállni.

Megrendelő jogosult a szerződést azonnali hatállyal felmondani vagy attól elállni amennyiben a Szállító kikerül az átlátható szervezetek köréből.

* 1. *Adott esetben [külföldi adóilletőségű Szállító esetén]:*

 *Szállító a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Szállítóra vonatkozó adatokat az országok közötti jogsegély igénybevétele nélkül. Szállító ezzel kapcsolatos, kifejezett és visszavonhatatlan meghatalmazása jelen Szerződés 7. számú mellékletét képezi.*

* 1. *.Adott esetben [amennyiben a Szállító a közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg]:*

 *Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen Szerződés megkötését megelőző közbeszerzési eljárás során a Szállító a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Szállító teljesítésének elmaradásával vagy hibás teljesítésével összefüggésben ért károk megtérítéséért.*

10.31.Jelen Szerződés 3, azaz három, egymással szó szerint megegyező példányban, magyar nyelven készült, melyből Megrendelőt 2, azaz kettő példány, Szállítót 1, azaz egy példány illet meg.

Felek a jelen Szerződést átolvasást és értelmezést követően, mint akaratukkal mindenben megegyezőt, jóváhagyólag írták alá.

Mellékletek:

1. számú melléklet: Szállítandó Készletek/Készletbe tartozó termékek műszaki specifikációja, egységárai, szállítási (utánpótlási) határidők, átvételi mód és a Lehívások tervezett ütemezése; Szolgáltatások

2. számú melléklet: Szállítási helyszínek, kapcsolattartók (raktár cím, raktárvezető, Lehívásra, teljesítésigazolás kiállítására jogosult személy, stb.)

3. számú melléklet: Mennyiségi- és minőségi átvétel szabályai, szállítandó dokumentumok listája

4. számú melléklet: Szállítói nyilatkozat a környezetvédelmi termékdíj vonatkozásában[[5]](#footnote-6)

5. számú melléklet: Szállítói nyilatkozat az alvállalkozókról

6. számú melléklet: Átláthatósági nyilatkozat

*7. számú melléklet: Meghatalmazás a Kbt. 136.§ (2) bekezdése alapján[[6]](#footnote-7)*

Budapest, 20…. …………………… ………………, 20…. ……………………

|  |  |
| --- | --- |
| ……………………………….**…………………****…………………****MÁV-START Zrt.****Megrendelő** | ……………………………….**…………………****…………………****…………………..****Szállító[[7]](#footnote-8)** |

**1. számú melléklet**

**Szállítandó Készletek/Készletbe tartozó termékek műszaki specifikációja, egységárai, szállítási (utánpótlási) határidők, átvételi mód és a Lehívások tervezett ütemezése; Szolgáltatások**

**2. számú melléklet**

**Szállítási helyszínek, kapcsolattartók (raktár cím, raktárvezető, Lehívásra, teljesítésigazolás kiállítására jogosult személy, stb.)**

Teljesítés helye: ***MÁV-START Zrt. Vasútijármű Javítási Telephely Szolnok***

Raktár címe: ***5000 Szolnok, Körösi út 1-3.***

Raktár száma: ***T40***

**Általános kapcsolattartásra jogosult személy:**

 *MÁV-START Zrt.*

 **Telefon:**

 **Mobil:**

 **E-mail:**

**Raktárvezető / Teljesítésigazolásra jogosult személy:**

 **Varga Csaba**

 *MÁV Szolgáltató Központ Zrt. Raktárvezető*

 Telefon: *(+36 56) 421 533 / 261 mellék*

 Mobil: *(+36 30) 845 61 96*

 E-mail: varga.csaba7@mav-start.hu

**Megrendelő számlázási kapcsolattartója:**

 **Földvárszki Jánosné**

 *MÁV-START Zrt. Pénzügyi szakértő*

 Telefon: *(+36 1) 511 5647*

 E-mail: *foldvarszki.janosne@mav-start.hu*

**Lehívásra jogosult személyek:**



**3. számú melléklet**

**Mennyiségi- és minőségi átvétel szabályai, szállítandó dokumentumok listája**

# Mennyiségi átadás-átvétel

Megrendelő a Készlet/Készletbe tartozó termék (a továbbiakban a jelen mellékletben: Termék) átadás-átvételekor – Szállító jelenlétében – köteles a Termék mennyiségét leellenőrizni. A mennyiségi ellenőrzés tételes átszámolással vagy mérlegeléssel történik.

# A minőségi átadás-átvétel

A minőségi átvétel módját Termékenként a Szerződés 1. számú melléklete rögzíti.

A műbizonylat nélkül szállítható termékek esetében csak mennyiségi átvétel történik.

**Műbizonylattal szállítandó Termékek esetében a minőségi átvétel helye**:

* **EN 10204 szerinti 3.1. típusú beszállítás előtti vizsgálattal történő, vagy EN 10204 szerinti 3.2 típusú minőségtanúsítás és FAI esetén:**

**Szállító (gyártó/javító) telephelye.**

* **Egyéb minőségtanúsítási mód esetén**:

**Megrendelő telephelye.**

**Minőségi átvevő neve**:

* **EN 10204 szerinti 3.1. típusú beszállítás előtti vizsgálattal történő, vagy EN 10204 szerinti 3.2 típusú minőségtanúsítás és FAI esetén:**

**MÁV-START Zrt. Átvétel és Minőségellenőrzés**

* **Egyéb minőségtanúsítási mód esetén:**

**a 2. számú mellékletében megjelölt Raktárvezető**.

Szállító köteles a Termék átadásával egyidőben az **alábbiak közül** az **1. számú mellékletben,** valamint a **Műszaki Szállítási Feltételek**-ben,illetve a termék **műszaki szakértője által** egyéb módon **előírt**:

* EN 10204 szerinti műbizonylatot,
* mérőlapokat, vizsgálati jegyzőkönyveket,
* biztonsági adatlapot,
* Terméklapot,/Termékleírást/Műszaki adatlapot,
* minőségi bizonyítványt,
* tűzállóságot igazoló dokumentumot,
* kalibrálási/hitelesítési jegyzőkönyvet,

Megrendelő részére átadni.

## Minőségi átvétel típusai és követelményei

### **EN ISO/IEC 17050-1 szerinti Szállító Megfelelőségi Nyilatkozata alapján**

A Szállítónak a termékkel együtt be kell szállítania az EN ISO/IEC 17050-1 szabvány szerinti, kitöltött Szállító Megfelelőségi Nyilatkozatát.

A Szállító (a terméket gyártó/javító, forgalomba hozója) által – a jóváhagyott műszaki specifikáció szerint - lefolytatott megfelelőség ellenőrzési eljárás alapján kiadott megfelelőség igazolás.

Ennek tartalmaznia kell a nyilatkozat kibocsátóját, a Termék szabatos megnevezését, valamint a Termékre vonatkozó szabvány és követelményi hivatkozásokat.

A nyilatkozatot a Szállító állítja ki és ezzel igazolja a Termék megfelelőségét.

### **EN 10204 szerinti 2.1 típusú Megfelelőségi Nyilatkozat alapján**

A Szállítónak a termékkel együtt be kell szállítania az EN 10204 szabvány szerint 2.1 típusú Megfelelőségi Nyilatkozatot.

Az EN 10204 szerinti 2.1 típusú Megfelelőségi Nyilatkozat a gyártó/javító képviselője által kiállított olyan bizonylat, amelyben a gyártó/javító vizsgálati eredmények közlése nélkül kijelenti, hogy a szállított Termék a megrendelés szerinti követelményeknek megfelel.

A bizonylatot a gyártó/javító hitelesíti.

Ebben az esetben a Szállítónak a Termékhez mellékelni kell a megfelelő tartalmi elemekkel rendelkező (fémtermékek esetén az EN 10168 szabvány szerinti tartalmú), kitöltött Szakértői Minőségi Bizonyítványt.

### **EN 10204 szerinti 2.2 típusú Minőségazonossági Bizonyítvány alapján**

A Szállítónak a termékkel együtt be kell szállítania az EN 10204 szabvány szerint 2.2 típusú megfelelő tartalmi elemekkel rendelkező (fémtermékek esetén az EN 10168 szabvány szerinti tartalmú), kitöltött Minőségazonossági Bizonyítványt.

Az EN 10204 szerinti 2.2 típusú Minőségazonossági Bizonyítványa gyártó/javító képviselője által kiállított olyan bizonylat, amelyben a gyártó/javító a nem tételes ellenőrzés és vizsgálat eredményeinek közlésével kijelenti, hogy a szállított Termék a megrendelés szerinti követelményeknek megfelel.

A bizonylatot a gyártó/javító hitelesíti.

A bizonylaton kötelezően fel kell tüntetni a Termék alapvető jellemzőit, vagy a gyártási/javítási dokumentációra való hivatkozást.

### **EN 10204 szerinti 3.1 típusú Szakértői Minőségi Bizonyítvány alapján, szállításengedélyezés nélkül**

A Szállítónak a termékkel együtt be kell szállítania az EN 10204 szabvány szerint 3.1 típusú megfelelő tartalmi elemekkel rendelkező (fémtermékek esetén az EN 10168 szabvány szerinti tartalmú), kitöltött Szakértői Minőségi Bizonyítványt.

Az EN 10204 szerinti 3.1 típusú Szakértői Minőségi Bizonyítvány a gyártó/javító által kiállított bizonylat, amelyben a szállított tétel vizsgálati eredményeinek közlésével kijelenti, hogy a szállított Termék megfelel a megrendelés szerinti követelményeknek.

A bizonylatot a gyártó/javító képviselője hitelesíti.

A bizonylathoz csatolni kell a Termékre kiállított vizsgálati dokumentációt.

### **Beszállítási engedéllyel kiegészített EN 10204 szerinti 3.1 típusú Szakértői Minőségi Bizonyítvány alapján**

A Szállítónak a termékkel együtt be kell szállítania az **IBA-6522** számú mintaszerinti, vagy azzal azonos tartalmi elemekkel rendelkező (fémtermékek esetén az EN 10168 szabvány szerinti tartalmú), kitöltött és beszállítási engedéllyel ellátott (záradékolt) **Szakértői Minőségi Bizonyítvány és Beszállítási engedély** –t.

**Beszállítási engedéllyel kiegészített 3.1 típusú Szakértői Minőségi Bizonyítvány alapján, szállításengedélyezéssel történő vizsgálat esetén** a Megrendelő képviselője (ÁME) tételkihagyásos mintavételezési eljárás szerint termékvizsgálatot végez.

Ebben az esetben a beszállítás tervezett időpontja előtt, belföldi beszállítás esetén legalább
3 munkanappal, külföldi beszállítás esetén legalább 10 munkanappal a Szállító az **IBA-6503 Átvételi bejelentő lap**, és az **IBA-6522** számú mintaszerinti, vagy azzal azonos tartalmú, a gyártó/javító által kitöltött Szakértői Minőségi Bizonyítvány jelen melléklet 2.3 pontjában megadott címre történő eljuttatásával értesíti az Átvevőt.

Az értesítés alapján az Átvevő dönt, hogy szükséges-e a Termék beszállítás előtti minőségellenőrzése, vagy írásban engedélyezi annak beszállítását a **3.1 típusú Szakértői Minőségi Bizonyítvány** záradékolásával és visszaküldésével.

A Termék beszállítás előtti minőségellenőrzését, vagy a beszállítás engedélyezését Megrendelő képviselője (ÁME) 2 munkanapon belül írásban visszaigazolja.

A szállítás engedélyezése mindig csak az adott szállítási tételre érvényes.

### **EN 10204 szerinti 3.2 típusú Szakértői Minőségi Tanúsítvány alapján**

A gyártó/javító által kiállított bizonylat, amelyben a szállított tétel vizsgálati eredményeinek közlésével kijelenti, hogy a szállított Termékek megfelelnek a megrendelés szerinti követelményeknek.

A bizonylatot a gyártó/javítónak a gyártó/javító szervezettől független, feljogosított képviselője állítja ki és a minőségi átvétel alkalmával a Megrendelő képviselője (ÁME) hitelesíti.

Ebben az esetben a Termékhez beszállításkor mellékelni kell az **IBA-6504** számú minta szerinti, vagy azzal azonos tartalmú, kitöltött Szakértői Minőségi Tanúsítványt. A bizonylathoz csatolni kell a Termékre kiállított vizsgálati dokumentációt.

**Az EN 10204 3.2 típus szerinti átvétel esetén** - annak tervezett időpontja előtt legalább
3 munkanappal, külföldi átvétel esetén legalább 10 munkanappal – Vállalkozó a mellékelt **IBA-6503** **Átvételi bejelentő lap** kitöltésével és a jelen melléklet 2.3 pontjában megadott elérhetőségre történő küldésével értesíti a Megrendelő képviselőjét (ÁME).

A minőségi átvétel időpontját a Megrendelő képviselője (ÁME) 2 munkanapon belül írásban visszaigazolja az átvételi bejelentő lapon.

Az adott Termék első felajánlott minőségi átvételét Megrendelő képviselője (ÁME) díjmentesen végzi.

Amennyiben az átvétel során a szükséges feltételeket a gyártó/javító nem tudja szerződésszerűen biztosítani, és az adott átvételi folyamatot csak egy későbbi időpontban lehet befejezni, Megrendelő ebből fakadó többlet költségeit a Szállító felé érvényesíteni fogja.

A Szállító hibájából sikertelen átvételt követő megismételt átvétel során Megrendelő képviselője (ÁME) részéről felmerülő költségek és a munkadíj a Szállítót terhelik.

**A megismételt átvétel díja belföldi átvétel esetén 90.000 HUF/alkalom, külföldi átvétel esetén pedig 450 EUR/nap, valamint a külföldre történő utazás során felmerült igazolt költségek.**

Megrendelő a megismételt átvételi díjat és többlet költségeit az átvételt követően haladéktalanul kiszámlázza 15 napos fizetési határidővel.

### **FAI (első minta átvétele) alapján**

Amennyiben a Szállító és a Megrendelő közti szerződés megköveteli, a Termék beszállítása előtt első minta átvételt kell végezni.

Az első minta átvétel a kiemelt fontosságú Termék esetén a tétel első darabjának fokozottabb részletességgel történő ellenőrzését, vizsgálatát jelenti.

Az első minta átvétel során a Szállító biztosítja a Termék vizsgálati dokumentációját, illetve az átvétel során végzendő vizsgálatokhoz szükséges feltételeket, eszközöket.

Az első minta átvételről jegyzőkönyvet kell készíteni, valamint az **EN 10204 3.2 típus** szerinti Szakértői Minőségi Tanúsítvány – **IBA-6504** számú minta szerinti, vagy azzal azonos tartalmú – kiállítása is szükséges.

A bizonylathoz csatolni kell a Termékre kiállított teljes vizsgálati dokumentációt.

A Szállító írásban köteles bejelenteni a Termék FAI alapján történő átadását – annak tervezett időpontja előtt belföldi átadás esetén legalább 10 munkanappal, külföldi átadás esetén legalább
15 munkanappal – Szállító az **IBA-6503** **Átvételi bejelentő lap** kitöltésével és a jelen melléklet
2.3 pontjában megadott elérhetőségre történő küldésével értesíti a Megrendelő képviselőjét (ÁME).

A minőségi átvétel időpontját a Megrendelő képviselője (ÁME) 3 munkanapon belül írásban visszaigazolja az átvételi bejelentő lapon.

A továbbiakban a 2.1.6 pontban leírtak a mértékadók.

## Egyéb rendelkezések

Megrendelő fenntartja magának a jogot, hogy minden átadásra felajánlott Termékből mintát vegyen és a Terméket vagy a mintát külön minőségi vizsgálatnak vesse alá.

A mintavételezést és a vizsgálatot Megrendelő illetékes egysége végzi, amelyen Szállító képviselője igénye esetén jelen lehet.

A minőségi átvétel megtörténte a Megrendelő hibás teljesítésből eredő, továbbá jótállási, illetőleg szavatossági jogait nem érinti.

## A Megrendelő képviselője (ÁME) szállítás engedélyezésre, illetve minőségi átvételre

**MÁV-START Zrt. Átvétel és Minőségellenőrzés**

**Levelezési cím**: **1087 Budapest, Könyves Kálmán krt. 54-60.**

**Telephely**: **1045 Budapest, Elem u. 5-7.**

**Fax**: **+36 1 511-8303**

**Tel**: **+36 1 511-8388**

**E-mail**: mav-atvetel@mav-start.hu

## A mennyiségi- és minőségi átvétel közös szabályai

Megrendelő az átadás-átvételi eljárás során jegyzőkönyvet vesz fel, melyben a mennyiségi, minőségi átvétellel kapcsolatos összes lényeges körülményt – különös tekintettel a Megrendelő részéről átvett Termékek darabszámára, az esetleges hiányokra, a visszautasított Termékekkel kapcsolatos körülményekre – rögzíti.

Felek rögzítik, hogy az át nem vett Termékek vonatkozásában Szállító a Megrendelő által meghatározott, de legfeljebb a Termékek 1. számú mellékletben megjelölt szállítási (utánpótlási) határideje felének megfelelő póthatáridőn belül köteles a teljesítése hibáit orvosolni.

A megismételt mennyiségi és/vagy minőségi átadás-átvétel vonatkozásában – a Felek eltérő, írásos megállapodása hiányában – a jelen szerződés rendelkezései korlátozás nélkül irányadók.

Felek rögzítik, hogy a póthatáridő Megrendelő általi biztosítása nem mentesíti Szállítót a jelen szerződésben meghatározott jogkövetkezmények alkalmazása alól.

|  |  |  |
| --- | --- | --- |
| mav-start logo | **BEJELENTÉS MINŐSÉGI ÁTVÉTELRE** | Azonosító: **IBA-6503** |
| Változat:  **2.** |
| Oldalszám: 1 /  |

|  |
| --- |
| **MÁV Átvételi Bejelentőlap** |
| Cím: MÁV-START Zrt.**Átvétel és Minőségellenőrzés**1045 Budapest Elem u. 5-7. „S” épület | Fax: 06-1/511-8303E-mail: mav-atvetel@mav-start.huTel.: 06-1/511-8388 |
| **Minőségi átvételt kérünk az alább részletezett címen a következő termékekre:**A bejelentő neve: A bejelentő címe: A bejelentő ügyintéző neve: e-mail: A bejelentő ügyintéző telefonszáma: FAX száma: Az átvétel helye: (ha nem azonos a bejelentő címével):  Az átvétel javasolt időpontja:  |
| **Az átvételre felajánlott termékek** |
| **Azonosító szám** (rajzszám, cikkszám, minta, stb.) | **Megnevezés** | **Mennyiség** | **Mennyiségi egység** | **Átvételi mód**(3.2 vagy 3.1) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| A termékeket megrendelte: Szerződésszám: Megrendelésszám(ok): Dátum: ......................................... .............................................. a bejelentő képviselője ph. |
| **A MÁV ÁTVÉTEL VISSZAIGAZOLÁSA** |
| Az átvétel egyeztetett időpontja: Az átvevő neve: telefonszáma: Dátum: ..................................................... ….................................................................. Átvétel és Minőségellenőrzés |

|  |  |  |
| --- | --- | --- |
| mav-start logo | **MSZ EN 10204 szerinti 3.2 típusú SZAKÉRTŐI MINŐSÉGI TANUSÍTVÁNY** | Azonosító: **IBA-6504** |
| Változat:  **2.** |
| Oldalszám: 1 /  |

|  |  |  |  |
| --- | --- | --- | --- |
| Az átvétel sorszáma, haa MÁV-START Zrt.a megrendelő: |  | Az átvétel sorszáma aSzállítónál/Gyártónál: |  |
| Kiállítás helye: |  | Dátum: |  |
| Megrendelő: |  |
| Szállító/gyártó: |  |
| Szerződés és megrendelés száma: |  |
| A termék cikkszáma és szabatos(szabványos) megnevezése: |  |
| Átvételre felajánlott mennyiség: |  |
| A termék (egyedi) azonosító száma(i): |  |
| Megjegyzés: |  |  |
| Mellékletek: | Minőségi bizonyítvány: [ ] [ ]  dbMérőlap, vizsgálati jegyzőkönyv, stb.: [ ] [ ]  db |
| A vizsgálatokat a vizsgálati tervnek, műszaki szállítási feltételeknek, szabványoknak megfelelően hajtották végre. A mérési eredményeket a mellékletként csatolt dokumentációk tartalmazzák. |
| **Megfelelt** | Az eredmények alapján **a követelményeknek megfelelt,a Megrendelő részére szállítható** (mennyiség): |  |
| A gyártó az elvégzett vizsgálatok eredményei alapján igazolja, hogy az előzőekben felsorolt termékek megfelelnek a rendeléssel kapcsolatos megállapodásoknak, és - a nem darabonkénti ellenőrzésre tekintettel - felelősséget vállal az esetleges rejtett hibákért. |
| **Nem felelt meg** | Az eredmények alapján **a követelményeknek nem felelt meg** (mennyiség, ok): |  |
| A követelményeknek nem megfelelő termékek jelen állapotukban a Megrendelő részére**nem szállíthatók**. |
| Minden vizsgálati dokumentumot legalább 10 évig meg kell őrizni.A megrendelő bármikor felülvizsgálhatja a dokumentumokat. |
|  A gyártó szakértője: Műszaki átvevő: .................................................. .................................................. bélyegző bélyegző .................................................. .................................................. aláírás aláírás |

|  |  |  |
| --- | --- | --- |
| mav-start logo | **MSZ EN 10204 szerinti 3.1 típusú SZAKÉRTŐI MINŐSÉGI BIZONYÍTVÁNY ÉS****BESZÁLLÍTÁSI ENGEDÉLY** | Azonosító: **IBA-6522** |
| Változat:  **2.** |
| Oldalszám: 1 /  |

| **A05. A vizsgálati bizonylat kiállítója:** | **A04. A gyártó jele:** | **A03. A bizonylat száma:** |
| --- | --- | --- |
| **B01. A termék szabatos megnevezése:** |
| **B08. Mennyiség:** | **B09. Súly és vagy méret:** | **Termékazonosítás** | **A07. A szerződés és a lehívás száma**: |
| **B04. Rajzszám:** |
| **A10. A gyártás időpontja:** | **A09. MÁV tételszám:** |
| **B14. Szállítási, raktározási előírások:** | **B07. A termék egyedi azonosítói:** |
| **B15. Csomagolás:** |
| **C. A termék lényeges tulajdonságai (szabatos műszaki adatokkal, mérési eredményekkel):** |
| **Z01. Megfelelőségi nyilatkozat:** |
| **C30. A termék minőségének ellenőrzésére alkalmazott vizsgálati (mérési, mintavételi) módszer:** |
| **Z02. A szakértői minőségi bizonyítvány kiállítójának aláírása:**Dátum: Név: Aláírás: Bélyegző: |

 S Készült: MSZ EN 10168 alapján

|  |  |
| --- | --- |
| **MÁV-START Zrt. ÁME által kiadott beszállítási engedély** | **Sorszám:** |
| [ ]  | Vizsgálat nélkül elfogadjuk, hogy a fenti termék megfelel a megrendelés szerinti műszaki követelményeknek. **A termék beszállítását engedélyezzük.** |
| [ ]  | Vizsgálattal kijelentjük, hogy a fenti termék | [ ]  | Megfelel a megrendelés szerinti műszaki követelményeknek. **A termék beszállítását engedélyezzük.** |
| [ ]  | Nem felel meg a megrendelés szerinti műszaki követelményeknek. **A termék beszállítását nem engedélyezzük.** |
| Megjegyzés: |
| A megrendelő képviselője: Dátum: Név: Aláírás: Bélyegző: |

**4. számú melléklet**

**Szállítói nyilatkozat a környezetvédelmi termékdíj vonatkozásában**

**5. számú melléklet**

**Szállítói nyilatkozat alvállalkozókról**

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint Szállító és a MÁV-START Zrt., mint megrendelő között a……………………………… tárgyában …………………..(dátum) napján kötött adásvételi keretszerződés teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt.

*Alvállalkozó 1.*[[8]](#footnote-9)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya az adásvételi szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[9]](#footnote-10)

*Kijelentem, hogy a fenti alvállalkozó nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt*

*VAGY*

*mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt. [[10]](#footnote-11)*

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya az adásvételi szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[11]](#footnote-12)

*Kijelentem, hogy a fenti alvállalkozó nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt*

*VAGY*

*mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt. [[12]](#footnote-13)*

(keltezés – hely, idő) ……………….., 201………………..

………………

…………………

(cégnév)

Szállító

(képviselő neve)

(képviselő beosztása)

[cégszerű aláírás szükséges]

**6. számú melléklet**

**Átláthatósági nyilatkozat**

***7. számú melléklet***

***Meghatalmazás a Kbt. 136.§ (2) bekezdése alapján***

1. A nyertes ajánlattevő ajánlata alapján töltendő ki (Szállító/Megrendelő/átvállalás alapján harmadik személy), illetőleg amennyiben az ajánlat megtételét követően jogszabályváltozás történt, akkor a megváltozott helyzetnek megfelelően. [↑](#footnote-ref-2)
2. A nyertes ajánlat alapján kerül kitöltésre [↑](#footnote-ref-3)
3. A nyertes ajánlat alapján kerül kitöltésre [↑](#footnote-ref-4)
4. [↑](#footnote-ref-5)
5. Megegyezik a Szerződés megkötését megelőző közbeszerzési eljárásban becsatolt tárgyi nyilatkozattal [↑](#footnote-ref-6)
6. Amennyiben nem releváns törlendő. [↑](#footnote-ref-7)
7. **Amennyiben a Szállító képviseletében a Szerződést aláíró személy nem érti a magyar nyelvet, úgy kérjük, hogy ezen személy aláírása mellett két tanú az aláírásával igazolja, hogy egyrészt a Szerződést aláíró személy a jelen Szerződést előttük írta alá vagy az aláírást előttük saját aláírásának ismerte el, másrészt legalább a tanúk egyike kifejezetten nyilatkozzon arra vonatkozóan, hogy a Szállító képviseletében a Szerződést aláíró személynek a Szerződés tartalmát megmagyarázta. A tanúk esetén kérjük a tanúk nevének, lakóhelyének, aláírásának, valamint az aláírás keltének feltüntetését!** [↑](#footnote-ref-8)
8. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-9)
9. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-10)
10. A megfelelő rész aláhúzandó. [↑](#footnote-ref-11)
11. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-12)
12. A megfelelő rész aláhúzandó. [↑](#footnote-ref-13)